13. pielikums
Atklāta konkursa
“Kokneses sporta centra ēkas energoefektivitātes paaugstināšanas būvdarbi”,
 iepirkuma identifikācijas Nr. AND 2026/49, nolikumam
Būvniecības līgums (projekts) ar grozījumiem
BŪVNIECĪBAS LĪGUMS (PROJEKTS)
	Aizkrauklē
	Parakstīšanas datums ir pēdējā pievienotā drošā elektroniskā paraksta un tā laika zīmoga datums.


Aizkraukles novada pašvaldība, vienotais reģistrācijas numurs 90000074812, juridiskā adrese: Lāčplēša iela 1A, Aizkraukle, kuras vārdā, saskaņā ar Pašvaldību likumu un Aizkraukles novada pašvaldības nolikumu, rīkojas <amatpersonas amats un vārds, uzvārds> (turpmāk – Pasūtītājs), no vienas puses, un
<Izpildītāja nosaukums>, reģistrācijas Nr. ___________________, juridiskā adrese: _____________________________, (turpmāk – Izpildītājs), kura vārdā saskaņā ar ________________ rīkojas ____________________, no otras puses, abi kopā un katrs atsevišķi turpmāk šā līguma tekstā saukti par Puses vai Līdzēji, 
saskaņā Aizkraukles novada pašvaldības rīkotā atklāta konkursa Publisko iepirkumu likuma kārtībā  “”, iepirkuma identifikācijas Nr. AND 2026/49, (turpmāk – Iepirkums), Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana"  2.1.1.6. pasākuma "Pašvaldību ēku energoefektivitātes paaugstināšana" realizāciju un < Izpildītāja nosaukums > iesniegto piedāvājumu (turpmāk – Piedāvājums) noslēdz šādu līgumu (turpmāk – Līgums):
1. Apzīmējumi:
1.1. „Līgums” – Līdzēju parakstītais Līgums, ieskaitot visus tā pielikumus, kā arī jebkuru dokumentu, kas papildina vai groza šo Līgumu vai tā pielikumus.
1.2. „Darbu vadītājs” – Pasūtītāja apstiprināts Būvuzņēmēja pārstāvis, kurš kā sertificēts atbildīgais būvdarbu vadītājs nodrošina darbu izpildi atbilstoši spēkā esošajiem normatīvajiem aktiem, būvnormatīviem un šim Līgumam, un kurš organizē Būvuzņēmēja un piesaistīto Darbuzņēmēju darbību un pārstāv Būvuzņēmēju attiecībās ar Pasūtītāju.
1.3. „Būvuzraugs” – persona, kura pārstāv Pasūtītāju, Pasūtītāja vārdā pilnvarota uzraudzīt darbu izpildes gaitu, tās atbilstību Līgumam, būvnormatīviem, citiem normatīvajiem aktiem un Pasūtītāja interesēm. Būvuzraugs ir tiesīgs iepazīties ar Būvuzņēmēja izstrādāto dokumentāciju un darbu izpildi, pieprasīt skaidrojumus par to Būvuzņēmējam, saņemt Pasūtītājam adresētus ziņojumus, apturēt būvniecību, veikt citas Līgumā un normatīvajos aktos noteiktās darbības.
1.4. „Darbi” – visas darbības – būvniecība, būvdarbu sagatavošana, izpēte, dokumentu komplektēšana, u.c. – kuras Būvuzņēmējam ir jāveic saskaņā ar Līgumu, būvnormatīviem, Vispārīgajiem būvnoteikumiem un citiem normatīvajiem aktiem.
1.5. „Līguma cena” – kopējā cena par visu Darbu izpildi, kas ir noteikta Līguma 4. punktā.
1.6. „Būvobjekts” – visi 2. punktā minētie būvējamie objekti ar tiem piegulošo teritoriju, palīgbūvēm un būviekārtām.
1.7.  „Tāme” – Līgumam pievienotais Būvuzņēmēja izmaksu aprēķins atbilstoši būvnormatīviem un Piedāvājumam.
2. LĪGUMA PRIEKŠMETS
2.1. Pasūtītājs uzdod un Izpildītājs apņemas veikt pret atlīdzību ar saviem spēkiem un saviem darba rīkiem, ierīcēm un materiāliem, atbilstoši Līguma nosacījumiem un normatīvo aktu prasībām apņemas  veikt Kokneses sporta centra ēkas energoefektivitātes paaugstināšanas būvdarbus, saskaņā ar SIA „AMB Design”, izstrādāto būvprojektu “Kokneses sporta centra ēkas energoefektivitātes paaugstināšana” noteiktām prasībām ( turpmāk – Projekts), Izpildītāja iesniegto piedāvājumu Iepirkumā, Būvniecības dokumentāciju un citiem Iepirkuma dokumentiem, un Latvijas Republikā spēkā esošo normatīvo aktu, standartu, būvnormatīvu prasībām veikt būvdarbus atbilstoši Būvniecības dokumentācijai, un nodot būvi ekspluatācijā, (turpmāk – Darbi vai Būvdarbi).
2.2. Darbi sevī ietver visus objekta izbūvei nepieciešamos Darbus, to vadību, sagatavošanās darbus, organizēšanu, būvizstrādājumu, materiālu un iekārtu piegādi, uzstādīšanu, pieslēgšanu, ieregulēšanu, uzmērīšanu, palaišanu darbībā, Būves vietas apsargāšanu, sakārtošanu un Būves nodošanu ekspluatācijā normatīvajos aktos noteiktajā kārtībā, izpilddokumentācijas nodošana Pasūtītājam, tostarp arī būvizstrādājumu atbilstību apliecinošas dokumentācijas un citas dokumentācijas sagatavošanu, un citas darbības, kuras ir vajadzīgas pilnīgai darbu veikšanai un Līguma noteikumu izpildei.
2.3. Līguma izpildes vieta (turpmāk –Objekts):  Parka iela 27A, Koknese, Aizkraukles novads, LV-5113.
2.4. Izpildītājam būvdarbi jāizpilda atbilstoši Iepirkumam, Līgumam, Būvprojektam, Darbu veikšanas projektam, Latvijas būvnormatīviem, Latvijā spēkā esošajiem būvniecību regulējošajiem normatīvajiem tiesību aktiem, Autoruzrauga un / vai Būvuzrauga instrukcijām, kā arī Pasūtītāja, Būvuzrauga un Autoruzrauga tiešajiem norādījumiem, ciktāl tie nenonāk pretrunā ar normatīvajos aktos noteikto.
2.5. Pēc Būvdarbu pabeigšanas nodrošināt Būvobjekta pieņemšanu ekspluatācijā atbilstoši Līgumā (t.sk., tā pielikumos), Ministru kabineta 2014.gada 2.septembra noteikumiem Nr.529 “Ēku būvnoteikumi” un Ministru kabineta 2022.gada 5.jūlija noteikumos Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” paredzētajai kārtībai. 
2.6. Izpildītājs apliecina, ka ir iepazinies un izpētījis Būvprojektu, tajā ietvertos risinājumus, Būvdarbu apjomus, pielietojamos materiālus, kvalitātes prasības, kā arī Iepirkuma laikā ir iepazinies un detalizēti izpētījis Būvlaukumu, visas tajā esošās iekārtas un materiālus. Izpildītājam Līguma parakstīšanas brīdī nav nekāda satura pretenziju vai iebildumu pret iepriekš minētajiem dokumentiem un Būvlaukuma (t.sk., tajā esošo Būvdarbu veikšanā izmantojamo, Pasūtītāja iegādāto materiālu) faktisko stāvokli. Izpildītājs apliecina, ka tā rīcībā esošā informācija ir pilnībā pietiekama visu Līgumā paredzēto saistību pienācīgai izpildei.

3. DARBU IZPILDES TERMIŅŠ
3.1. Izpildītājs Būvdarbus veic saskaņā ar Laika grafiku un ir Līguma neatņemama sastāvdaļa. 
3.2. Līgumu izpildes termiņš: _________mēneši no līguma spēkā stāšanās dienas. Līguma termiņā ietverta objekta nodošana ekspluatācijā.
3.3. Izpildītājs pēc būves pieņemšanas ekspluatācijā iesniedz Pasūtītājam būvobjekta nodošanas – pieņemšanas aktu, kas ir noformēts atbilstoši 2022.gada 5.jūlija MK noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” pielikumam:
3.3.1. aktā norāda akta par būves pieņemšanu ekspluatācijā datumu un numuru, atzīmes par būvdarbu pabeigšanu datumu;
3.3.2. aktam pievieno būvdarbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, testēšanas protokolus, pārbaužu aktus, instruktāžas protokolus, kā arī citu Līgumā paredzēto dokumentāciju, ja tā nav iesniegta Pasūtītājam iepriekš vai nav augšuplādēta būvniecības informācijas sistēmā attiecīgās būvniecības lietā.
3.4. Būvdarbus (t.i., Būvobjekta fizisku būvniecību) Izpildītājs uzsāk nākamajā dienā pēc tam, kad iestājušies visi turpmāk minētie apstākļi:
3.4.1. [bookmark: _Hlk131168198]Līdzēji ir parakstījuši Būvlaukuma vietas nodošanas-pieņemšanas aktu (Līguma 8.l.punkts);
3.4.2. Izpildītājs ir izstrādājis Darbu veikšanas projektu un to ir parakstījis Būvuzraugs, Autoruzraugs un Pasūtītājs;
3.4.3. ir izpildīti visi būvdarbu uzsākšanas nosacījumi, t.i.:
3.4.3.1. institūcija, kas pilda būvvaldes funkcijas, ir izdarījusi Būvatļaujā atzīmi par būvdarbu uzsākšanas nosacījumu izpildi;
3.4.3.2. ir izpildīti visi citi būvdarbu uzsākšanas nosacījumi, ko nosaka spēkā esošie normatīvie akti, Līgums un laba būvniecības prakse;
3.4.4. Izpildītājs ir izstrādājis Darbu veikšanas kalendāra grafiku.
3.5. Ja Būvdarbu veikšanas gaitā Izpildītājam kļūst zināmi jebkādi apstākļi, kuru dēļ tas nespēs iekļauties Līgumā un Laika Grafikā noteiktajos termiņos, Izpildītājam nekavējoties, bet ne vēlāk kā 5 (piecu) darba dienu laikā no dienas, kad attiecīgie apstākļi tam kļuva vai tiem objektīvi bija jākļūst zināmiem, par tiem jāziņo Pasūtītājam. Paziņojumā obligāti jānorāda kavējuma iemesls, kā arī kavējuma ietekme uz plānoto Būvdarbu izpildes laiku, norādot pasākumus, kuri būtu veicami, lai novērstu kavējuma iemeslus.
3.6. Ja Izpildītājs neievēro Līguma 3.5.punktu, un Pasūtītājam netiek iesniegts attiecīgs paziņojums 3.5.punkta minētajā termiņā, Izpildītājam vēlāk nav tiesību, atsaucoties uz Līguma 3.5.punktu, izvirzīt pret Pasūtītāju jebkādas pretenzijas, pieprasīt papildu finansējuma piešķiršanu un / vai Līgumā / Laika grafikā noteikto termiņu pagarinājumu.
3.7. Pasūtītājs izskata no Izpildītāja saņemto, Līguma 3.5.punktā minēto paziņojumu un sniedz atbildi par turpmāko rīcību 5 (piecu) darba dienu laikā.
4. LĪGUMA KOPĒJĀ SUMMA UN LĪGUMCENA 
4.1. Līguma kopējā summa ir EUR <summa skaitļos> (<summa vārdos>).
4.2. Papildus Līguma kopējai summai Pasūtītājs valsts budžetā maksā PVN normatīvajos aktos noteiktajā kārtībā un apmērā.
4.3. Līguma kopējo summu veido:
4.3.1. Izpildītāja piedāvātā Līgumcena bez PVN par Būvdarbu izpildi, Būvobjekta pieņemšanas ekspluatācijā nodrošināšanu, Būvobjekta nodošanu Pasūtītājam atbilstoši Līguma noteikumiem – <summa skaitļos> EUR (<summa vārdos>);
4.3.2. Pasūtītāja finanšu rezerve neparedzētiem un papildus darbiem Būvobjektā – 5% no Līgumcenas jeb – <summa skaitļos> EUR (<summa vārdos>). Šaubu novēršanai – ja Līguma izpildes gaitā Līdzēji vienojas par Līgumcenas grozīšanu, tas nebūs pamats Pasūtītāja finanšu rezerves apmēra koriģēšanai (palielināšanai un / vai samazināšanai).
4.4. Pasūtītāja finanšu rezerve kā pilnībā tā arī jebkādā tās daļā ir izmaksājama tikai tad, ja Līdzēji ir noslēguši vienošanos par neparedzēto un / vai papildus darbu veikšanu Līguma 7.nodaļā noteiktajā kārtībā kā arī citos Līgumā tieši minētos gadījumos. Gadījumā, ja Līguma darbības laikā Pasūtītāja finanšu rezerve netiek izmantota vai netiek izmantota pilnībā, Izpildītājam nav tiesības pieprasīt no Pasūtītāja neizmantoto Pasūtītāja finanšu rezerves daļu. 
4.5. Līgumcenas finansēšanas avoti:
4.5.1. ERAF projekta Nr. _____________;
4.5.2. līdzfinansējums no valsts budžeta;
4.5.3. Aizkraukles novada pašvaldības finansējums.
4.6. Izpildītājs apliecina, ka:
4.6.1. Līgumcena ir pilnīgi pietiekama, lai Līgumā un Laika grafikā noteiktajos termiņos pilnā apjomā izpildītu Būvdarbus, nodrošinātu Būvobjektu pieņemšanu ekspluatācijā un pēc tam nodotu Pasūtītājam;
4.6.2. Līgumcena ietver pilnu samaksu par šī Līguma ietvaros paredzēto saistību izpildi, tai skaitā, bet ne tikai visas izmaksas, kas saistītas ar Būvdarbu veikšanu pilnā apjomā, tai skaitā materiālu, izstrādājumu, iekārtu un mehānismu izmaksas, darbu izmaksas, pieskaitāmos izdevumus, darbu organizācijas izmaksas, visus nodokļus (izņemot vienīgi PVN), apdrošināšanas izmaksas, garantijas remontu izmaksas un izdevumus, kas saistīti ar speciālo izziņu saņemšanu (piemēram, tādu atzinumu par Būvdarbiem saņemšanu no institūcijām, personām, kas izdevušas tehniskos noteikumus, būvatļaujas, paskaidrojumu rakstus, u.c.), kas nepieciešamas Būvobjekta pieņemšanai ekspluatācijā, Būvobjekta nodošanai Pasūtītājam. Līgumcena ietver pilnu samaksu arī par tādiem darbiem, izstrādājumiem, materiāliem, iekārtām un mehānismiem, kas nav norādīti Būvdarbu tāmē, Līgumā vai Dokumentācijā, bet to nepieciešamība ir objektīvi izsecināma no Būvprojekta  un tie ir nepieciešamiem Būvdarbu pienācīgai un kvalitatīvai izpildei; 
4.6.3. ir iepazinies ar Būvprojektiem, Tehnisko specifikāciju t.sk., visiem tās pielikumā esošajiem dokumentiem un ir izpētījis apstākļus, kas varētu ietekmēt to realizāciju un samaksas noteikšanu par Būvdarbu izpildi, tai skaitā Būvobjekta atrašanās vietu un tā faktisko stāvokli, materiālu, izstrādājumu, iekārtu un mehānismu piegādes iespējas, tiesību normas un būvnormatīvus, darbaspēka izmantošanas nosacījumus, iespējas izmantot elektroenerģiju, ūdeni un citus pakalpojumus. Visi iepriekš minētie apstākļi ir ņemti vērā nosakot Līgumcenu, tāpēc tie nevar tikt izmantoti par iemeslu Līgumcenas palielināšanai. 
4.7. Avansa maksājums netiek paredzēts.
4.8. Ja mainās normatīvajos aktos noteiktā PVN likme, Līguma kopējā summa (t.sk., visas komponentes) paliek nemainīga. 
4.9. Ja vien Līgumā noteiktajā kārtībā netiks pagarināts Būvdarbu izpildes termiņš vai Līdzēji nevienosies par neparedzēto un / vai papildus darbu veikšanu un / vai Būvdarbu apjoma izmaiņām, Līgumcena visā Līguma darbības laikā netiks paaugstināta t.sk., bet ne tikai:
4.9.1. sakarā ar cenu pieaugumu darbaspēka un / vai materiālu, un / vai izstrādājumu, un / vai iekārtu un / vai mehānismu izmaksām( izņemot 4.11.punktā noteikto);
4.9.2. nodokļu likmju vai normatīvā regulējuma izmaiņām;
4.9.3. jebkuriem citiem apstākļiem, kas varētu skart Līgumcenu.
4.10. Par Līgumcenas palielināšanas pamatojumu no Izpildītāja puses nevar tikt izvirzītas jebkādas atsauces uz:
4.10.1. nepilnīgi veiktiem aprēķiniem Būvdarbu tāmēs;
4.10.2. Būvdarbu tāmēs neievērtētiem elementiem, kas tekstuāli un / vai grafiski ir norādīti Būvprojektā;
4.10.3. būvniecības detaļām, kas izriet no būvniecības elementu montāžas tehnoloģijām un ar to izpildi saistītiem pasākumiem; 
4.10.4. pamatojoties uz jebkuriem citiem apstākļiem, ar kuriem Izpildītājam kā profesionālim būvniecības jomā jārēķinās, iestājoties šī Līguma izpildē, tajā skaitā inflāciju (izņemot Līguma 22.4.3.punktā minēto gadījumu) vai valūtas kursu svārstībām, kā arī jebkuriem citiem apstākļiem, kas varētu skart Līgumcenu.
4.11. Par Līgumcenas palielināšanas pamatojumu no Izpildītāja puses nevar tikt uzskatītas arī jebkādas atsauces uz Būvprojektu dokumentācijā iztrūkstošām Būvobjektā paredzēto elementu nepieciešamajām sastāvdaļām vai atsevišķiem specifikāciju elementiem, kā arī atsauces uz kļūdainām materiālu apjomu aplēsēm Būvprojektu dokumentācijas specifikācijās, grafiskajos materiālos vai Būvdarbu tāmēs, ja Būvprojektu dokumentācijas nepilnības bija konstatējamas Būvobjekta apskatē, kuru Izpildītājs ir tiesīgs veikt Iepirkuma laikā.
5. BŪVDARBU PIEŅEMŠANA UN NORĒĶINU KĀRTĪBA 
5.1. Pasūtītājs par Līguma 1.4.punktā noteiktajiem Būvdarbiem saskaņā ar Būvdarbu tāmi samaksā Izpildītājam 95% no Līgumcenas ar ikmēneša starpmaksājumiem, ievērojot šādu būvdarbu pieņemšanas un norēķinu kārtību:
5.1.1. Izpildītājam ir pienākums ne vēlāk kā līdz esošā mēneša 7. (septītajam) datumam iesniegt Pasūtītājam ar Būvuzraugu iepriekš saskaņotus Būvdarbu izpildes aktus par iepriekšējā mēnesī / periodā veikto Būvdarbu apjomu:
5.1.1.1. pirms Izpildītāja iesniegtā Būvdarbu izpildes akta saskaņošanas, Būvuzraugs pārbauda iepriekšējā mēnesī veiktos Būvdarbus, apstiprina aktus pilnībā vai daļēji, norādot nekvalitatīvi veiktos Būvdarbus. Būvdarbus, kuros konstatēti Defekti Būvuzraugs nesaskaņo līdz konstatēto Defektu novēršanai. Būvdarbi, kuros konstatēti Defekti, tiek pārstrādāti uz Izpildītāja rēķina. Ja defekti ir konstatēti daļā būvdarbu, tad Pasūtītājs pieņem tos būvdarbus, kuru izpildē defekti nav konstatēti. Pēc Pasūtītāja pieprasījuma Izpildītājs iesniedz Izpildītājs iesniedz precizētu izpildes aktu, iekļaujot tajā darbus, kuros defekti nav konstatēti.;
5.1.1.2. ikmēneša Būvdarbu pārbaudes laikā konstatētos Defektus Būvuzraugs fiksē faktu konstatācijas aktā un ne vēlāk kā 1 (vienas) darba dienas laikā iesniedz to Pasūtītājam;
5.1.1.3. Pasūtītājs pieņem un apmaksā tikai Būvuzrauga saskaņotos, iepriekšējā mēnesī izpildītos Būvdarbus;
5.1.1.4. Pasūtītājs nepieņem izskatīšanai ar Būvuzraugu iepriekš nesaskaņotus Būvdarbu izpildes aktus;
5.1.1.5. Ja būvdarbos ir konstatēti nebūtiski defekti, Pasūtītājam ir tiesības pieņemt būvdarbus un veikt par tiem samaksu, ja Līdzēji ir vienojušies par defektu novēršanas termiņu. Par nebūtiskiem defektiem ir uzskatāmi tādi defekti, kas neietekmē būves konstrukciju atbilstību normatīvo aktu prasībām un būvprojektam, netraucē turpmāko būvdarbu veikšanu, neierobežo būves lietošanu, kā arī neietekmē citu būvdarbu kvalitāti.
5.1.2. Izpildītāja iesniegto Būvdarbu izpildes aktu Pasūtītājs saskaņo (paraksta) 20 (divdesmit) darba dienu laikā, skaitot no akta saņemšanas dienas. Pēc tam, kad Pasūtītājs, parakstot Būvdarbu izpildes aktu, ir pilnībā vai daļā ir pieņēmis iepriekšējā mēnesī paveiktos Būvdarbus, Izpildītājs 20 (divdesmit) darba dienu laikā Līguma 6.nodaļā norādītajā kārtībā sagatavo un iesniedz Pasūtītājam rēķinu atbilstoši pieņemtajam Būvdarbu apjomam. Pēc defektu novēršanas izpildītos būvdarbus ietver nākamā mēneša būvdarbu izpildes aktā, kurā Defekti novērsti; 
5.1.3. Ja Pasūtītājs nepieņem būvdarbus, tas iesniedz būvdarbu veicējam pretenziju, norādot ar līguma noteikumiem pamatotas nepilnības, kuru dēļ Pasūtītājs nevar parakstīt būvdarbu izpildes aktu, ja nepilnības nav saistības ar būvdarbu kvalitāti, vai ar būvuzraugu saskaņotu defektu aktu;
5.1.4. Ja Izpildītājs nepiekrīt Pasūtītāja norādītajiem defektiem vai iebildumiem par faktiski izpildīto Būvdarbu apjomiem, Izpildītājs 10 (desmit) darba dienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus pret defektu aktā norādītajām nepilnībām;
5.1.5. Ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto būvdarbu apjomiem vai defektiem būves konstrukcijās, Pasūtītājs pasūta būves ekspertīzi par veikto darbu kvalitāti. Ekspertīzes uzdevums ir noteikt būves vai būves daļas atbilstību normatīvo aktu un pasūtītāja noteiktajām prasībām, kā arī faktiski izpildīto darbu apjomu;
5.1.6. Ja būves ekspertīze neapstiprina Pasūtītāja defektu aktā norādīto vai veikto Būvdarbu neatbilstību normatīvo aktu un Līguma prasībām, uzskatāms, ka Pasūtītājs attiecīgajā mēnesī veiktos Būvdarbus ir pieņēmis ekspertīzes slēdziena iesniegšanas dienā un attiecīgā akta parakstīšana nav nepieciešama;
5.1.7. Ja Izpildītājs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Puses vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu, specifiku, meteoroloģiskos apstākļus, kā arī būvizstrādājumu piegādes termiņus. Ja Līdzēji nevar vienoties, termiņu defektu  novēršanai nosaka būvuzraugs. Ja ekspertīze apstiprina Pasūtītāja norādītos defektus, Izpildītājs sedz ar ekspertīzi saistītos izdevumus;
5.1.8. Izpildītājam izmaksājamā mēneša starpmaksājuma summa tiek aprēķināta, ieturot gala maksājuma summu 5% (piecu procentu) apmērā no attiecīgajā mēnesī izpildīto un Līdzēju parakstītajā Būvdarbu izpildes aktā fiksēto Būvdarbu vērtības;
5.1.9. Izpildītāja rēķinu Pasūtītājs apmaksā 10 (desmit) darba dienu laikā no dienas, kad Izpildītājs Līguma 6.nodaļā paredzētajā kārtībā ir iesniedzis rēķinu Pasūtītājam;
5.1.10. Ja Pasūtītājs neparaksta būvdarbu izpildes aktu Līguma 5.1.3. punktā minētajā termiņā, kā arī neiesniedz Izpildītājam pretenziju vai ar atbildīgo būvuzraugu saskaņotu defektu aktu, uzskatāms, ka Pasūtītājs izpildītos būvdarbus ir pieņēmis Līguma 5.1.3. punktā minētā termiņa pēdējā dienā un būvdarbu izpildes akts stājas spēkā bez Pasūtītāja paraksta;
5.1.11. Ja defekti ir konstatēti daļā būvdarbu, tad Pasūtītājs pieņem tos būvdarbus, kuru izpildē defekti nav konstatēti. Pēc defektu novēršanas izpildītos būvdarbus ietver nākamā mēneša būvdarbu izpildes aktā. Pēc Pasūtītāja pieprasījuma būvdarbu veicējs iesniedz precizētu izpildes aktu, iekļaujot tajā darbus, kuros defekti nav konstatēti;
5.1.12. Ja būvdarbos ir konstatēti nebūtiski defekti, Pasūtītājam ir tiesības  pieņemt būvdarbus un veikt par tiem samaksu, ja puses ir vienojušās par trūkumu novēršanas termiņu. Par nebūtiskiem defektiem ir uzskatāmi tādi defekti, kas neietekmē būves konstrukciju atbilstību normatīvo aktu prasībām un būvprojektam, netraucē turpmāko būvdarbu veikšanu, neierobežo būves lietošanu, kā arī neietekmē citu būvdarbu kvalitāti;
5.1.13. Būvdarbu izpildes akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto būvdarbu defektiem, trūkumiem un neatbilstībām, un Izpildītājam ir pienākums novērst defektu aktā norādītos vai garantijas laikā pieteiktos būvdarbu defektus, trūkumus un neatbilstības par saviem līdzekļiem.
5.2. Ja Pasūtītājs tam ir rakstveidā piekritis, Izpildītājam ir tiesības sagatavot un iesniegt Pasūtītājam Būvdarbu izpildes aktu un prasīt starpmaksājuma summas izmaksu par izpildītajiem Būvdarbiem biežāk nekā reizi mēnesī. Arī šādā gadījumā Būvdarbu pieņemšana un Būvdarbu izpildes akta izvērtēšana notiek Līguma 5.1.punktā paredzētajā kārtībā.
5.3. Jebkurš Līguma izpildes ietvaros sagatavots un Pasūtītājam iesniegts ikmēneša (vai cita Līdzēju saskaņota termiņa) Būvdarbu izpildes akts no Pasūtītāja puses tiks saskaņots tikai tad, kad:
5.3.1. [bookmark: _Hlk130824792]Izpildītājs Tehniskajā specifikācijā noteiktajā kārtībā ir izstrādājis, iesniedzis un ar Pasūtītāju saskaņojis progresa ziņojumu;
5.3.2. Pasūtītājam ir iesniegtas pienācīgā kārtībā sagatavotas un visu iesaistīto personu parakstītas visu iepriekšējā periodā Būvobjektā iebūvēto materiālu saskaņošanas formas;
5.3.3. Izpildītājs ir parakstījis visus iepriekšējā periodā notikušo būvsapulču protokolus; 
5.3.4. Pasūtītājam ir iesniegti pienācīgā kārtībā parakstīti iepriekšējā periodā sagatavotie faktu konstatācijas akti, kā arī darbu pieņemšanas – nodošanas akti;
5.3.5. visi pārbaudītie un nodotie Būvdarbu posmi ir fiksēti sagatavotām izpildshēmām.
5.4. Rēķinu par faktiski izpildītajiem būvdarbiem pēdējā mēnesī, Izpildītājs iesniedz Pasūtītājam 20 darbdienu laikā no būvobjekta nodošanas un pieņemšanas akta abpusējas parakstīšanas dienas. Rēķina apmaksu Pasūtītājs veic 30 (trīsdesmit) dienu laikā no Izpildītāja līguma noteikumiem atbilstoša rēķina saņemšanas.
5.5. Gala maksājumu – 5% no Līgumcenas, Pasūtītājs samaksā Izpildītājam 30 (trīsdesmit) dienu laikā no brīža, kad iestājušies visi turpmāk minētie apstākļi: 
5.5.1. Pasūtītājs ir saņēmis atbilstoši Līguma 6.nodaļā ietvertajām prasībām Izpildītāja sagatavotu rēķinu par gala maksājuma summu (rēķinu Izpildītājs par visiem izpildītajiem būvdarbiem, iesniedz 20 darbdienu laikā no būvobjekta nodošanas un pieņemšanas akta abpusējas parakstīšanas dienas);
5.5.2. Būvobjekts ir pieņemts ekspluatācijā;
5.5.3. Līdzēji ir parakstījuši Būvobjekta nodošanas-pieņemšanas aktu; 
5.5.4. Izpildītājs ir iesniedzis Pasūtītājam Garantijas laika saistību izpildes garantiju saskaņā ar Līguma 18.5.punktu.
5.6. Par attiecīgās Līgumcenas daļas vai jebkura cita maksājuma, kas saskaņā ar Līgumu Pasūtītājam ir jāmaksā Izpildītājam, samaksas brīdi tiek uzskatīts datums, kurā Pasūtītājs devis norādījumus kredītiestādei, kurā atrodas Pasūtītāja norēķina konts, pārskaitīt uz Izpildītāja norēķinu kontu attiecīgo Līgumcenas vai cita maksājuma daļu.
5.7. Ja līgumu Izpildītāja līgumsaistību pārkāpuma dēļ izbeidz pirms termiņa, garantijas saistību nodrošinājums paliek Pasūtītāja rīcībā faktiski izpildīto būvdarbu garantijas nodrošināšanai un garantijas laika ieturējums netiek izmaksāts Izpildītājam.
5.8. Ikmēneša akta parakstīšana neliedz Pasūtītājam Līguma spēkā esības laikā, kā arī garantijas termiņa laikā izteikt pretenzijas par izpildīto Būvdarbu defektiem, trūkumiem un neatbilstībām, un Izpildītājam ir pienākums novērst defektu aktā norādītos vai garantijas laikā pieteiktos būvdarbu defektus, trūkumus un neatbilstības par saviem līdzekļiem.

6. RĒĶINA FORMĀTS UN IESNIEGŠANAS KĀRTĪBA
6.1. Izpildītājs sagatavo grāmatvedības attaisnojuma dokumentus elektroniskā formātā.
6.2. Elektroniskos rēķinus apmaksai Izpildītājs iesniedz Pasūtītājam, izvēloties sekojošu rēķina piegādes kanālu:
6.2.1. Nosūta uz e-adresi: _DEFAULT@90000074812.
6.3. Rēķinā obligāti jāietver atsauce uz ERAF līdzfinansēto projektu (ID Nr.__________). Atsauces neesamība ir pamats Pasūtītājam atteikt rēķina pieņemšanu un neapmaksāt to. Papildus Izpildītājam ir pienākums strukturētā elektroniskā Rēķina informācijas laukā vienmēr norādīt atsauci uz Līgumu.
6.4. Līdzēji vienojas, ka elektroniskā rēķina apmaksas termiņu skaita no dienas, kad Izpildītājs ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
6.5. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
7. BŪVDARBU IZMAIŅAS UN PASŪTĪTĀJA FINANŠU REZERVES IZMANTOŠANAS KĀRTĪBA
7.1. Ja Līguma izpildes laikā Izpildītājs konstatē, ka tam ir jāveic neparedzēti darbi, Izpildītājs nekavējoties, bet ne vēlāk kā 3 (trīs) darba dienu laikā pēc to konstatēšanas rakstveidā par to ziņo Pasūtītājam.
7.2. Ar neparedzētiem darbiem šī Līguma izpratnē saprotami darbi, kuri atbilst visām šādām pazīmēm:
7.2.1. Būvdarbus vai to apjomu būvniecībā kompetenta persona objektīvi nevarēja izsecināt no Būvprojekta;
7.2.2. Izpildītājs Iepirkuma procedūras gaitā nav paredzējis, kā arī tas kā profesionālis savā jomā nevarēja paredzēt šādu darbu veikšanu, ņemot vērā Būvprojektu un Būvobjekta apskates laikā iegūto informāciju;
7.2.3. darbu veikšana ir nepieciešama Līguma pabeigšanai vai tiek konstatēts, ka bez šo darbu veikšanas nav iespējams Līgumu izpildīt saskaņā ar Būvprojektu.
7.3. Papildus Līguma 7.2.punktā minētajam, par neparedzētiem darbiem Līguma izpratnē atzīstami tādi darbi, kas saistīti ar Pasūtītāja iekārtu defektu novēršanu, taču tikai tādā gadījumā, ja attiecīgs Defekts nav norādīts sākotnējā Būvdarbu tāmē un Izpildītājs kā savas jomas profesionālis attiecīgos Defektus objektīvi nevarēja konstatēt. Iepirkuma gaitā veiktās Būvobjekta apskates laikā.
7.4. Līdzēji 3 (trīs) darba dienu laikā pēc Izpildītāja paziņojuma saņemšanas organizē neparedzēto darbu apjoma dokumentālu fiksēšanu sastādot, piemēram, darbu daudzuma izmaiņu aku, faktu konstatācijas aktu, u.c. Papildus 7.2. un 7.3.punktā minētajam, lai konstatētu, ka Izpildītāja paziņojumā norādītie darbi ir klasificējami kā neparedzētie darbi, 3 (trīs) darba dienu laikā pēc Izpildītāja paziņojuma saņemšanas tiek sasaukta komisija, kurā ietilpst Pasūtītājs, Izpildītājs, Būvuzraugs un Autoruzraugs. Pasūtītājam, Būvuzraugam un Autoruzraugam ir jāapliecina, ka Izpildītāja norādītie darbi ir klasificējami kā neparedzētie darbi šī Līguma izpratnē, parakstot attiecīgu dokumentu.
7.5. Ja Pasūtītājs, Būvuzraugs un Autoruzraugs paraksta Līguma 7.4.punktā minēto dokumentu, par neparedzēto darbu veikšanu, Līdzēji slēdz papildus vienošanos pie šī Līguma, kas ir Līguma neatņemama sastāvdaļa. Neparedzēto darbu vienības cenas piemēro ne lielākas, kādas līdzīgiem darbiem dotas Būvdarbu tāmē. Ja tāmē līdzīgu darbu nav, cenu atbilstoši tirgus situācijai nosaka Izpildītājs to saskaņojot ar Pasūtītāju. Lai pārliecinātos, ka Izpildītāja piedāvātā cena atbilst tirgus situācijai, Pasūtītājs veic tirgus izpēti. Pienācīgai tirgus situācijas izpētei Pasūtītājs ir tiesīgs pieaicināt Būvuzraugu. Līdz brīdim, kamēr Pasūtītājs un Izpildītājs nav parakstījuši šajā punktā minēto vienošanos, uzskatāms, ka Pasūtītājs nav uzņēmies saistības pret Izpildītāju sakarā ar iespējamiem neparedzētiem darbiem.
7.6. Būvdarbi, kas neatbilst šajā nodaļā minētajām neparedzēto darbu pazīmēm netiek uzskatīti par neparedzētiem darbiem, un tiek veikti uz Izpildītāja rēķina saskaņā ar Līguma noteikumiem.
7.7. Gadījumā, ja Izpildītājs neievēro Līguma 7.1.punktā minēto paziņošanas termiņu, Pasūtītājam ir tiesības neatzīt Izpildītāja norādītos darbus par neparedzētiem darbiem, kā rezultātā pat tad, ja tie atbilst Līguma 7.2. vai 7.3.punktam, tie veicami uz Izpildītāja rēķina saskaņā ar Līguma noteikumiem.
7.8. Līguma izpildes laikā Pasūtītājam ir tiesības pasūtīt papildus darbu veikšanu, ja tas nepieciešams pilnvērtīgai Līguma izpildei un attiecīgo darbu veikšanai nevar piesaistīt citu būvuzņēmēju, jo tas ievērojami apgrūtinātu ERAF līdzfinansēto projektu (ID Nr. _________________) realizāciju šajā Līgumā (t.sk., pie tā vēlāk noslēgtajās vienošanās) paredzētajos termiņos. 
7.9. Par papildus darbu veikšanu Līdzēji slēdz papildus vienošanos pie šī Līguma, kas ir Līguma neatņemama sastāvdaļa.
7.10. Līguma 7.5. un 7.9.punktā minētā vienošanās ir pamats pilnībā vai daļēji izmaksāt Izpildītājam Pasūtītāja finanšu rezervi.
7.11. Atbilstoši Publisko iepirkumu likuma 61.panta trešās daļas 2.punktam – papildus darbu kopējā vērtība nevar pārsniegt 50% (piecdesmit procentus) no sākotnējās Līgumcenas. Atbilstoši Publisko iepirkumu likuma 61.panta trešās daļas 3.punktam – neparedzēto darbu kopējā vērtība nevar pārsniegt 50% (piecdesmit procentus) no sākotnējās Līgumcenas.

8. BŪVDARBU VEIKŠANAS KĀRTĪBA
8.1. Pasūtītājs ar abpusēji parakstītu Būvlaukuma vietas nodošanas-pieņemšanas aktu nodod Izpildītājam Būvlaukumu stāvoklī, kādā tas ir Līguma slēgšanas dienā. Būvlaukuma vietas nodošanas-pieņemšanas aktu Līdzēji paraksta ne vēlāk kā 1 (vienas) dienas laikā pēc Līguma spēkā stāšanās dienas (Līguma 22.1.punkts). Būvdarbus (ar to saprotot Būvobjekta fizisku būvniecību) Izpildītājs uzsāk saskaņā ar Līguma 3.4.punktā norādīto kārtību. 
8.2. Izpildītājs Līguma izpildes gaitā ir atbildīgs par:
8.2.1. paziņojuma par būvdarbu veikšanu nosūtīšanu Valsts darba inspekcijai pirms Būvdarbu uzsākšanas; 
8.2.2. Būvniecības iesnieguma aizpildīšanu un iesniegšanu iestādē, kas pilda būvvaldes funkcijas; 
8.2.3. Būvlaukuma sagatavošanas darbu veikšanu un Būvlaukuma iekārtošanu atbilstoši Tehniskās specifikācijas, būvnormatīvu un spēkā esošo normatīvo aktu prasībām;
8.2.4. nodrošināt Būvobjektu ar būvsapulču noturēšanai piemērotām telpām (vienojoties ar Pasūtītāju var tikt izmantotas Pasūtītājam pieejamās telpas);
8.2.5. Būvdarbu (t.sk., apakšuzņēmējiem uzticēto) veikšanu un organizēšanu atbilstoši Līgumam, Dokumentācijai, vispārpieņemtajiem kvalitātes rādītājiem un labai būvniecības praksei;
8.2.6. būvtāfeles nodrošināšanu un izvietošanu. Būvtāfeles saturs un forma saskaņā ar pirms izgatavošanas jāsaskaņo ar Pasūtītāju ne vēlāk kā 3 (trīs) dienas pirms būvniecības darbu uzsākšanas;
8.2.7. Atbildīgā Būvdarbu vadītāja atrašanos Būvobjektā Būvdarbu izpildes laikā, (kad vien tas nepieciešams saskaņā ar MK Nr.500 „Vispārīgie būvnoteikumi”) un izpildāmo Būvdarbu kontroli no minētās personas puses. Atbildīgais būvdarbu vadītājs atrodas objektā iespējami ilgāku laiku un savā prombūtnē, pat īslaicīgā, savā vietā nozīmē palīgu. Par katru reizi, kad tiek konstatēta atbildīgā būvdarbu vadītāja neattaisnota neatrašanās Būvobjektā, pēc attiecīga Pasūtītāja pieprasījuma saņemšanas Izpildītājs maksā Pasūtītājam līgumsodu 500,00 (pieci simti euro, 00 centi) apmērā; 
8.2.8. Darba aizsardzības koordinatora nozīmēšanu atbilstoši Ministru kabineta 2003.gada 25.februāra noteikumu Nr.92 “Darba aizsardzības prasības veicot būvdarbus” prasībām kā arī darba aizsardzības plāna izstrādi pirms Būvdarbu uzsākšanas atbilstoši minēto Ministru kabineta noteikumu IV nodaļai; 
8.2.9. Darbu veikšanas projektu izstrādi Līgumā noteiktajos termiņos un atbilstoši Tehniskajā specifikācijā norādītajam; 
8.2.10. darba rasējumu, ja tādi nepieciešami, izstrādi un saskaņošanu ar Pasūtītāju, Būvuzraugu un Autoruzraugu ne vēlāk kā 5 (piecas)  dienas pirms attiecīgā darba uzsākšanas; 
8.2.11. Būvdarbu izpildes procesā nepieciešamās, Izpildītāja izstrādātās dokumentācijas sagatavošanu literārā valsts valodā atbilstoši Dokumentācijai, normatīvajiem aktiem un obligāti piemērojamiem standartiem un tās iesniegšanu Pasūtītājam;  
8.2.12. savu un apakšuzņēmēju darbinieku un pieaicināto speciālistu kvalifikāciju, kā arī attiecīgo darbu veikšanai nepieciešamām apliecībām, licencēm, sertifikātiem, atļaujām, kā arī par šādu personu pieļautām kļūdām; 
8.2.13. Būvdarbu žurnālu attiecībā uz veiktajiem Būvdarbiem jāaizpilda katru dienu. Par katru reizi, kad tiek konstatēts šī punkta pārkāpums, pēc attiecīga Pasūtītāja pieprasījuma saņemšanas Izpildītājs maksā Pasūtītājam līgumsodu 500,00 (pieci simti euro, 00 centi) apmērā; 
8.2.14. Būvdarbu veikšanas laikā pielietoto tehnisko risinājumu pareizību;
8.2.15. Būvdarbos izmantojamo materiālu, to daudzuma, kvalitātes un citu parametru saskaņošanu ar Pasūtītāju un Būvuzraugu, ja šādi materiāli, to daudzums, kvalitāte un citi parametri nav atspoguļoti Dokumentācijā;
8.2.16. savā kompetencē ietilpstošo pārbaužu veikšanu;
8.2.17. pārbaudēs un Būvdarbu pieņemšanas laikā atklāto Būvdarbu Defektu novēršanu Līdzēju saskaņotā vai Būvuzrauga noteiktā termiņā;
8.2.18. regulāru (vismaz reizi nedēļā, ja vien Darbu veikšanas projektā vai darbu organizēšanas projektā nav norādīts citādi) būvgružu, kas radušies Būvdarbu izpildes rezultātā, izvešanu uz speciāli ierīkotām vietām, videi nekaitīgā veidā, atbilstoši normatīvajiem aktiem. Par katru reizi, kad tiek konstatēts šī punkta pārkāpums, pēc attiecīga Pasūtītāja pieprasījuma saņemšanas Izpildītājs maksā Pasūtītājam līgumsodu 500,00 (pieci simti euro, 00 centi) apmērā; 
8.2.19. Būvdarbu veikšanas gaitā visu Pasūtītāja, Būvuzrauga, Autoruzrauga izvirzīto prasību, kas nav pretrunā ar Līgumu, Dokumentāciju, normatīvajiem tiesību aktiem un obligāti piemērojamiem standartiem, ievērošanu un izpildi; 
8.2.20. Būvlaukuma apkārtnē esošo īpašumu tehnisko apsekošanu un monitorēšanu; 
8.2.21. visu pasākumu izpildi, kas nepieciešami, lai novērstu Būvdarbu kaitīgo ietekmi uz vidi, Būvlaukumam tuvumā esošajām ēkām, teritorijām, inženiertīkliem u.c. īpašuma objektiem, kur Izpildītājs neveic Būvdarbus; 
8.2.22. visu pasākumu izpildi, kas nepieciešami, lai novērstu Būvdarbu kaitīgo ietekmi uz apkārtnes teritorijas iedzīvotājiem, apmeklētājiem, satiksmes dalībniekiem;
8.2.23. Ugunsdrošības normatīvu prasību izpildi. Par ugunsdrošības prasību neievērošanu, ja pārkāpums konstatēts pirmo reizi, Izpildītājs, pēc attiecīgā Pasūtītāja pieprasījuma saņemšanas, maksā Pasūtītājam līgumsodu 500,00 (pieci simti euro, 00 centi) apmērā. Atkārtota (t.i., otrā un turpmāko) pārkāpuma gadījumā Izpildītājam piemērojams  līgumsods 1 000,00 EUR (viens tūkstotis euro, 00 centi apmērā); 
8.2.24. [bookmark: _Hlk131094359]Normatīvajos aktos paredzēto darba drošības un aizsardzības pasākumu veikšanu visā Būvdarbu zonā. Prasība pilnībā attiecas arī uz laiku, kad Būvdarbi Būvobjektā netiek veikti (piemēram, nakts stundām). Par darba drošības un aizsardzības noteikumu pārkāpumu Būvobjektā, ja pārkāpums konstatēts pirmo reizi, Izpildītājs, pēc attiecīgā Pasūtītāja pieprasījuma saņemšanas, maksā Pasūtītājam līgumsodu 500,00 (pieci simti euro, 00 centi) apmērā. Atkārtota (t.i., otrā un turpmāko) pārkāpuma gadījumā Izpildītājam piemērojams līgumsods 1 000,00 EUR (viens tūkstotis euro, 00 centi apmērā);
8.2.25. Būvlaukumā esošo būvizstrādājumu (materiāli, iekārtas u.c.) kā arī Būvlaukumā esošo Pasūtītāja materiālo vērtību uzraudzību, apsardzi un uzglabāšanu visā Līguma darbības laikā. Izpildītājs patstāvīgi nodrošina būvmateriālu, iekārtu un darba rīku saglabāšanu, kā arī uzņemas bojā ejas un nejaušības risku;
8.2.26. jebkāda veida atļauju, ja tādas nepieciešamas Būvdarbu izpildei, t.sk., bet ne tikai iespējamai transporta satiksmei uz Būvlaukumu un no Būvlaukuma, civilā un komerciālā transporta satiksmes ierobežošanai, satiksmes plūsmas organizēšanai, t.sk., novirzīšanai, pagaidu ceļu un apvedceļu izveidei u.c. iegūšanu attiecīgajās valsts un pašvaldību iestādēs; 
8.2.27. Būvdarbiem atbilstošas tīrības nodrošināšanu Būvobjektā; 
8.2.28. visu darbību, kas nepieciešamas, lai novērstu Būvobjektam blakus esošo teritoriju piegružošanu ar būvniecības atkritumiem vai citiem materiāliem, kas radušies Būvdarbu veikšanas rezultātā, veikšanu atbilstoši Pasūtītāja noteiktajām prasībām vai pašvaldības normatīvajos aktos noteiktajām prasībām. Par katru šī punkta pieļautu pārkāpumu Izpildītājs, pēc attiecīga Pasūtītāja pieprasījuma saņemšanas, maksā Pasūtītājam līgumsodu 500,00 EUR (pieci simti euro, 00 centi) apmērā; 
8.2.29. Būvlaukumā esošo ielu, gājēju celiņu u.c. būvju ikdienas uzturēšanas darbu veikšanu, bojājumu gadījumā – atjaunošana iepriekšējā stāvoklī. Par katru šī punkta pieļautu pārkāpumu Izpildītājs, pēc attiecīga Pasūtītāja pieprasījuma saņemšanas, maksā Pasūtītājam līgumsodu 500,00 EUR (pieci simti euro, 00 centi) apmērā; 
8.2.30. reklāmu izvietošanu Būvobjektā teritorijā, saskaņojot to ar Pasūtītāju. Par katru reizi, kad tiek konstatēts šī punkta pārkāpums Izpildītājs, pēc attiecīga Pasūtītāja pieprasījuma saņemšanas, maksā Pasūtītājam līgumsodu 500,00 (pieci simti euro, 00 centi) apmērā; 
8.2.31. Pasūtītājam nodarītajiem zaudējumiem, kā arī par līgumsoda samaksu Līgumā paredzēto saistību daļējas vai pilnīgas neizpildes gadījumā;
8.2.32. savas darbības vai bezdarbības rezultātā trešajām personām nodarītajiem zaudējumiem. 
8.3. Ne vēlāk kā līdz Būvdarbu uzsākšanas dienai (Līguma 3.2.punkts), Izpildītājam ir jāiesniedz Pasūtītājam rīkojumi par atbildīgās personas nozīmēšanu Būvdarbu vadīšanā, darba aizsardzības jomā, ugunsdrošības jomā, vides aizsardzības jomā, Būvdarbu veikšanā iesaistīto personu sarakstu. Par minētās dokumentācijas neiesniegšanu (t.sk., nepilnīgas dokumentācijas iesniegšanu) noteiktajā termiņā, Izpildītājs maksā Pasūtītājam līgumsodu 500,00 EUR (pieci simti euro, 00 centi) par katru kavējuma dienu. 
8.4. Izpildītājam uz sava rēķina jāorganizē Būvobjekta apgāde ar elektrību, ūdeni, kanalizāciju un citām Būvlaukuma iekārtošanai nepieciešamajām komunikācijām. Visus izdevumus, kas saistīti ar Būvlaukumā patērēto elektroenerģiju, ūdeni, kanalizāciju un citiem komunālajiem pakalpojumiem no Būvlaukuma vietas nodošanas-pieņemšanas akta parakstīšanas brīža līdz Būvobjekta nodošanas-pieņemšanas akta abpusējas parakstīšanas brīdim sedz Izpildītājs, patstāvīgi norēķinoties ar attiecīgo komunālo pakalpojumu sniedzējiem.  
8.5. Izpildītājs patstāvīgi un uz sava rēķina nodrošina Būvdarbos izmantojamo būvmateriālu masveida pārvadāšanā (kravu skaits pārsniedz 10 (desmit) vienā diennaktī) izmantoto ielu remontu un uzturēšanu, nepasliktinot seguma stāvokli.  
8.6. Ikmēneša (vai cita ar Pasūtītāju saskaņota termiņa) Būvdarbu nodošanā un ne vēlāk kā 3 (trīs) darba dienu laikā pēc visu Būvdarbu pabeigšanas (bet pirms Būvdarbu izpildes gala akta parakstīšanu) Izpildītājam jāiesniedz Pasūtītājam visu veikto Būvdarbu izpilddokumentāciju, t.i., izpildshēmas, atbilstības sertifikātus un deklarācijas par pielietotajiem materiāliem, progresa ziņojumu u.c. atbilstoši būvnormatīviem un Tehniskajai specifikācijai nepieciešamo dokumentāciju. Par minētās dokumentācijas neiesniegšanu (t.sk., nepilnīgas dokumentācijas iesniegšanu) noteiktajā termiņā, Izpildītājs maksā Pasūtītājam līgumsodu 500,00 EUR (pieci simti euro, 00 centi) par katru kavējuma dienu.
8.7. Pēc visu Būvdarbu pabeigšanas, bet ne vēlāk kā līdz Būvobjekta nodošanas-pieņemšanas akta abpusējai parakstīšanai, Izpildītājam jāinstruē Pasūtītājs par iekārtu, konstrukciju un materiālu ekspluatācijas prasībām. Vienlaikus, Izpildītājam ir jāizstrādā, jāsaskaņo ar Autoruzraugu, Būvuzraugu un Pasūtītāju un jāizsniedz Pasūtītājam visu Būvobjektā izbūvēto elementu, inženiertīklu, uzstādīto iekārtu utt. ekspluatācijas noteikumi / rokasgrāmatas. Pasūtītāja neinstruēšana un / vai ekspluatācijas noteikumu / rokasgrāmatu neizsniegšana ir patstāvīgs pamats Pasūtītājam atteikties parakstīt Būvobjekta nodošanas-pieņemšanas aktu. 
8.8. Izpildītājs ir atbildīgs par Būvobjekta nodošanu ekspluatācijā atbilstoši spēkā esošo normatīvo aktu prasībām.
8.9. Izpildītājam ir pienākums nodrošināt laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Būvdarbiem. Ar laicīgu norēķināšanos ir saprotama samaksa 10 (desmit) darba dienu laikā no brīža, kad par šiem darbiem ir saņemta Pasūtītāja apmaksa un apakšuzņēmēja sagatavots rēķins, kas atbilst līguma noteikumiem, bet ne vēlāk kā 60 (sešdesmit) kalendāra dienas pēc veikto būvdarbu pabeigšanas un apakšuzņēmēja rēķina saņemšanas par attiecīgo būvdarbu veikšanu.
8.10. Izpildītājam ir pienākums noslēgtajos līgumos ar apakšuzņēmējiem iekļaut noteikumus izpildīto būvdarbu pieņemšanai, kas atbilst 2022.gada 5.jūlija MK noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” 6., 9., 10. punktos iekļautajam regulējumam, izņemot prasību veikt būves ekspertīzi, kā arī šo noteikumu 14.punktā iekļautajam regulējumam, izņemto būvuzrauga pienākumu noteikt defektu novēršanas termiņu.
8.11. Pēc Būvdarbu pabeigšanas Izpildītājs par saviem līdzekļiem no Būvobjekta izved tam piederošo inventāru, darba rīkus, būvgružus un citus atkritumus, kā arī sakārto un salabo pievadceļus, ja tie ir tikuši bojāti Būvdarbu veikšanas rezultātā, veic vispārējus Būvobjekta sakopšanas darbus.  
8.12. Neviens no Līguma 8.2. – 8.10.punktā minētajiem pienākumiem nevar būt par pamatu papildus finansējuma un / vai Līgumā noteikto termiņu pagarinājuma pieprasīšanai. Visi Izpildītāja atbildības sfērā esošie pienākumi ir ņemti vērā, Izpildītājam iepirkumā iesniedzot finanšu piedāvājumu, saskaņā ar ko noteikta Līgumcena. 
8.13. Izpildītājs ir atbildīgs par piedāvājumā norādītā sociālās atbildības kritērija izpildi, t.sk., nodarbināt iepirkumā piedāvāto personu skaitu un sniegt nepieciešamo dokumentāciju, lai būtu izsekojama mazaizsargātās personas iesaiste:
8.13.1. pirms attiecīgās personas/u nodarbināšanas uzsākšanas jāiesniedz pamatojoša dokumentācija (piemēram, nodarbinātības līguma kopija, kompetentās iestādes izziņa, prakses līguma kopija; atbilstošu izziņa no izglītības iestādes par konkrētā praktikanta prakses laiku un vietu u.tml.);
8.13.2. Līguma izpildes gaitā regulāri iesniegt kritērija izpildi pamatojošu dokumentāciju (piemēram, darba laika uzskaites tabeles u.c.tml.).
8.14. Pasūtītājs ir atbildīgs par:	
8.14.1. Izpildītāja darbības nodrošināšanai nepieciešamo, Pasūtītāja rīcībā esošo dokumentu un informācijas savlaicīgu nodošanu Izpildītājam;
8.14.2. Būvuzraudzības un Autoruzraudzības funkciju nodrošināšanu;
8.14.3. Pasūtītāja pilnvaroto pārstāvju darba organizāciju;
8.14.4. Līgumcenas samaksu Līgumā noteiktajā kartībā un apmērā;
8.14.5. uz Būvdarbiem attiecināmā PVN iemaksu valsts budžetā normatīvajos aktos noteiktajā kārtībā.
9. MATERIĀLI, BŪVIZSTRĀDĀJUMI
9.1. Izpildītājam par saviem līdzekļiem jānodrošina viss nepieciešamais Būvdarbu veikšanai (būvizstrādājumi, tai skaitā materiāli, tehniskie līdzekļi, pagaidu būves u.tml.). 
9.2. Izpildītājam Būvdarbi jāizpilda ar Eiropas Savienībā sertificētiem, deklarētiem un kvalitatīviem materiāliem (vai citiem tādiem būvizstrādājumiem, materiāliem, kuru pielietošanu Būvdarbu izpildes procesā pieļauj Latvijas Republikas normatīvie akti) un saskaņā ar Dokumentāciju.
9.3. Izpildītājam 10 (desmit) darba dienas pirms būvizstrādājuma iestrādes konstruktīvajos elementos ir jāsaskaņo ar Būvuzraugu, Autoruzraugu un Pasūtītāju šo būvizstrādājumu atbilstības deklarācijas, tehniskās pases un sertifikātus. Minētajā termiņā Izpildītājam jānodrošina arī no visu būvniecības dalībnieku (Izpildītājs, Būvuzraugs, Autoruzraugs un Pasūtītājs) puses parakstītas materiālu apstiprināšanas formas, kam pielikumā pievienoti visi nepieciešamie dokumenti. Par minētās dokumentācijas nesaskaņošanu (t.sk., nepilnīgas dokumentācijas saskaņošanu) un / vai parakstīšanas nenodrošināšanu noteiktajā termiņā, Izpildītājs maksā Pasūtītājam līgumsodu 500,00 EUR (pieci simti euro, 00 centi) par katru kavējuma dienu.

10. APAKŠUZŅĒMĒJU UN SPECIĀLISTU MAIŅA UN PIESAISTĪŠANA
10.1. Izpildītājs ne vēlāk kā līdz Būvdarbu uzsākšanas dienai (Līguma 3.2.punkts) iesniedz Pasūtītājam Līguma izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Līguma izpildē. Par minētās dokumentācijas neiesniegšanu (t.sk., nepilnīgas dokumentācijas iesniegšanu) noteiktajā termiņā, Izpildītājs maksā Pasūtītājam līgumsodu 500,00 EUR (pieci simti euro, 00 centi) par katru kavējuma dienu. 
10.2. Apakšuzņēmēju un Līguma izpildē piesaistītā personāla / speciālistu nomaiņa un jaunu personu piesaiste Līguma izpildes laikā tiek organizēta atbilstoši Publisko iepirkumu likuma 62.pantā noteiktajai kārtībai.
10.3. Izpildītājs ir tiesīgs nomainīt personālu / speciālistus, kurus tas ir iesaistījis Līguma izpildē un par kuriem ir sniedzis informāciju Pasūtītājam Iepirkumā iesniegtajā piedāvājumā un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Iepirkumā izraudzītais pretendents balstījies, lai apliecinātu savas kvalifikācijas atbilstību noteiktajām prasībām, drīkst nomainīt tikai ar Pasūtītāja rakstveida piekrišanu, ievērojot Līguma 10.4.punktu.
10.4. Pasūtītājs nepiekrīt Līguma 10.3.punktā minēto apakšuzņēmēju un / vai personāla / speciālistu nomaiņai vai jaunu personu piesaistīšanai, ja pastāv kāds no šādiem nosacījumiem:
10.4.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
10.4.2.  tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42.panta otrajā daļā (izņemot Publisko iepirkumu likuma 42.panta otrās daļas 8.punktu un 9.punktu, kas netiek piemēroti) minētajiem pretendentu izslēgšanas gadījumiem;
10.4.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 EUR (desmit tūkstoši euro), atbilst Publisko iepirkumu likuma 42. panta otrajā daļā minētajiem pretendentu izslēgšanas nosacījumiem, izņemot minētā panta otrās daļas 8., 9., 11., 12., 13. un 14. punktā noteiktos izslēgšanas nosacījumus;
10.4.4. gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem;
10.4.5.  Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
10.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
10.6. Lai pārbaudītu, vai uz Izpildītāja piedāvāto apakšuzņēmēju un / vai personālu / speciālistu neattiecas kāds no Līguma 10.4.punktā minētajiem nosacījumiem, Izpildītājam 10 (desmit) darba dienu laikā no attiecīga Pasūtītāja pieprasījuma saņemšanas jāiesniedz Pasūtītājam visi tā pieprasītie dokumenti.
10.7. Pasūtītājs pieņem un rakstveidā paziņo Izpildītājam lēmumu atļaut vai atteikt Izpildītāja apakšuzņēmēju un / vai personāla / speciālistu nomaiņu vai jaunu personu iesaistīšanu līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai. Par Pasūtītāja nesaskaņota apakšuzņēmēja iesaistīšanu Līguma izpildē, ja pārkāpums konstatēts pirmo reizi, Izpildītājs, pēc attiecīga Pasūtītāja pieprasījuma saņemšanas, maksā Pasūtītājam līgumsodu 500,00 EUR (pieci simti euro, 00 centi) apmērā. Atkārtota (t.i., otrā un turpmāko) pārkāpuma gadījumā Izpildītājam piemērojams līgumsods 1 000,00 EUR (viens tūkstotis euro, 00 centi apmērā).  
10.8. Pasūtītājs ir tiesīgs, nosūtot motivētu rakstisku paziņojumu, pieprasīt Izpildītājam nomainīt jebkuru Līguma izpildē iesaistīto personu, t.sk., bet ne tikai atbildīgo būvdarbu vadītāju, darba drošības speciālistu, citus Izpildītāja un apakšuzņēmēju darbiniekus, ja šādam pieprasījumam ir pierādījumos balstīts objektīvs pamatojums. Izpildītājs nekavējoties, bet jebkurā gadījumā ne vēlāk kā 5 (piecu) darba dienu laikā, pēc šāda paziņojuma saņemšanas, aizstāj Pasūtītāja norādīto personu ar citu, attiecīgo darbu veikšanā pienācīgi kvalificētu, Iepirkumā un normatīvajos aktos noteiktajām prasībām (ja attiecināmas) atbilstošu personu. Objektīvu apstākļu dēļ noteiktais termiņš, Līdzējiem vienojoties rakstveidā, var tikt pagarināts. Izpildītājam nav tiesību iebilst pret Pasūtītāja pieprasījumā minētās personas nomaiņu, izņemot gadījumu, kad Pasūtītāja pieprasījumā minētais iemesls neatbilst patiesībai un Izpildītāja rīcībā ir neapšaubāmi pierādījumi, kas to apliecina.
10.9. Attiecībā uz sociālo personu nomaiņu, kuras Būvuzņēmējs būs piesaistījis darbu veikšanai Objektā Iepirkuma sociāli atbildīgā kritērija ietvaros (ja uz Būvuzņēmēju ir attiecināma minētā kritērija izpilde), Būvuzņēmējam (ja iespējams) ir jāinformē Pasūtītājs rakstiski ne vēlāk kā 5 (piecas) darba dienas pirms šādas personas nomaiņas, paziņojot par nomaiņas iemesliem. Izpildītājam ir pienākums aizvietot iesniegtās mērķgrupas ar kādu citu sociālās iekļaušanas mērķgrupas personu:
10.9.1. Personu ar invaliditāti vai
10.9.2. Ukrainas civiliedzīvotāju, vai
10.9.3. Citas personas, kas iekļautas Ministru kabineta 2018. gada 27. marta noteikumu Nr. 173 “Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību” kādā no 2. punktā minētajām sociālās atstumtības riskam pakļautajām iedzīvotāju grupām, nodrošinot, ka pretendents var dokumentāli pierādīt attiecīgās personas atbilstību kādai no minētajām mērķgrupām.

11. DARBU VEIKŠANAS PROJEKTS
11.1. Pirms būvdarbu fiziskas uzsākšanas Būvobjektā bet ne vēlāk kā 10 (desmit) dienu laikā no Līguma abpusējas parakstīšanas dienas Izpildītājs izstrādā Ministru kabineta 2014.gada 2.septembra noteikumiem Nr.529 “Ēku būvnoteikumi” un Tehniskajai specifikācijai atbilstošu Darbu veikšanas projektu. 
11.2. Izpildītājs nodrošina, ka 11.1.punktā minētajā termiņā Darbu veikšanas projektus atsevišķiem un speciāliem darbu veidiem izstrādā attiecīgo darbu veicēji. Ja Izpildītājs nav atsevišķo un speciālo darbu veicējs, Izpildītājs jebkurā gadījumā šī Līguma ietvaros ir atbildīgs par šiem darbiem izstrādātajiem Darbu veikšanas projektiem, to atbilstību Tehniskajai specifikācijai, normatīvajiem aktiem un to iesniegšanu saskaņošanai Pasūtītājam, Būvuzraugam un Autoruzraugam. 
11.3. Ne vēlāk kā 10 (desmit) dienu laikā no Līguma abpusējas parakstīšanas dienas Līguma 11.1. un 11.2.punkta kārtībā izstrādātos Darbu veikšanas projektus Izpildītājs iesniedz saskaņošanai Pasūtītājam, Būvuzraugam un Autoruzraugam. 
11.4. Ja Pasūtītājs, Būvuzraugs un Autoruzraugs tam rakstveidā piekrīt, atsevišķiem un speciāliem darbiem nepieciešamie Darbu veikšanas projekti var tikt izstrādāti un iesniegti saskaņošanai, neievērojot 11.3.punktā noteikto termiņu. Šādā gadījumā, attiecīgie Darbu veikšanas projekti jebkurā gadījumā ir jāizstrādā un jāiesniedz saskaņošanai Pasūtītājam, Būvuzraugam un Autoruzraugam ne vēlāk kā 5 (piecas) darba dienas pirms atsevišķo un speciālo darbu fiziskas uzsākšanas. 
11.5. Par 11.3. un 11.4.punktā paredzētā termiņa nokavējumu, Izpildītājs maksā Pasūtītājam līgumsodu 500,00 EUR (pieci simti euro, 00 centi) apmērā par katru kavējuma dienu.
11.6. Izpildītājam nav tiesību uzsākt faktisku būvdarbu veikšanu iekams Pasūtītājs, Būvuzraugs un Autoruzraugs nav saskaņojuši attiecīgajiem darbiem paredzēto Darbu veikšanas projektu.

12. BŪVSAPULCES
12.1. Pamatojoties uz Pasūtītāja un Būvuzrauga starpā noslēgto līgumu par būvuzraudzības veikšanu Būvobjektā, Būvuzraugs vismaz 1 (vienu) reizi nedēļā, būvniecības procesa dalībnieku iepriekš saskaņotā laikā organizē būvsapulci, kurā tiek risināti ar Būvdarbu veikšanu saistīti jautājumi. Par būvsapulces sasaukšanu citā (būvniecības dalībnieku iepriekš nesaskaņotā) laikā, Būvuzraugs paziņo pārējiem būvniecības procesa dalībniekiem ne vēlāk kā 24 (divdesmit četras) stundas pirms plānotās sapulces norises.  Būvsapulces protokolē būvuzraugs.
12.2. Būvsapulces norises vieta ir tam paredzēta, Izpildītāja nodrošināta telpa Būvobjektā (Līguma 8.2.4.punkts). Ja nepieciešams, būvsapulci var noturēt arī citā vietā, piemēram, attiecīgajā sapulcē apspriežamo darbu norises vietā. 
12.3. Gan Pasūtītājam, gan Izpildītāja nozīmētajam atbildīgajam Būvdarbu vadītājam ir obligāts pienākums piedalīties visās būvsapulcēs. Par katru reizi, kad Izpildītāja nozīmētais atbildīgais Būvdarbu vadītājs neattaisnoti neapmeklē būvsapulci, Izpildītājs, pēc attiecīga Pasūtītāja paziņojuma saņemšanas, maksā Pasūtītājam līgumsodu 1 000,00 EUR (viens tūkstotis euro, 00 centi) apmērā. 
12.4. Atbildīgā Būvdarbu vadītāja neattaisnota nepiedalīšanās kaut vienā būvsapulcē ir uzskatāms par būtisku Līguma pārkāpumu, t.sk. tādu, kas Pasūtītājam Līguma 10.7.punktā paredzētajā kārtībā dod tiesības pieprasīt Izpildītājam bezierunu kārtībā nekavējoties veikt atbildīgā būvdarbu vadītāja nomaiņu. 
12.5. Būvsapulcēs pieņemtie un ieprotokolētie lēmumi, ciktāl tie nav pretrunā Līgumam, Dokumentācijai, spēkā esošajiem normatīvajiem aktiem un obligāti piemērojamiem standartiem, ir saistoši Izpildītājam pat tad, ja tas jebkādu iemeslu dēļ ir atteicies parakstīt būvsapulces protokolu. Būvsapulcēs pieņemtie un ieprotokolētie lēmumi ir saistoši Izpildītājam arī tad, ja tas neattaisnojošu iemeslu dēļ nav piedalījies būvsapulcē.

13. PIEKĻUVES NODROŠINĀŠANA
13.1. No Būvlaukuma vietas nodošanas-pieņemšanas akta abpusējas parakstīšanas dienas līdz Būvobjekta nodošanas-pieņemšanas akta abpusējas parakstīšanas dienai, Pasūtītājs savas kompetences ietvaros nodrošina Izpildītājam netraucētu piekļuvi Būvlaukumam. 
13.2. Piekļuve Būvlaukumam tiek nodrošināta ar mērķi, lai Izpildītājs varētu pilnvērtīgi izpildīt visas ar Līgumu uzņemtās saistības. Attiecīgi Izpildītājam ir tiesības izmantot Būvlaukumu tikai Līgumā noteikto saistību izpildei. Būvlaukuma izmantošana jebkādiem citiem mērķiem, piemēram, Izpildītāja reklāmas materiālu izvietošanai, ir rakstveidā jāsaskaņo ar Pasūtītāju pirms attiecīgās darbības veikšanas. 
13.3. Izpildītājam nav tiesības ierobežot tādu personu tiesības piekļūt Būvlaukumam, kuras šīs tiesības ieguvušas normatīvajos aktos vai ar Pasūtītāju noslēgtajos tiesiskajos darījumos noteiktajā kārtībā. 
14. BŪVDARBU VEIKŠANAS UZRAUDZĪBA
14.1. Pasūtītāja uzdevumā Būvdarbu uzraudzību un atbilstību Līgumam, visiem tā pielikumiem, normatīvajiem aktiem un obligāti piemērojamiem standartiem ir tiesīgi veikt Izpildītājam paziņoti Pasūtītāja pārstāvji kā arī Autoruzraugs un Būvuzraugs. 
14.2. Kontroles funkciju veic iestāde, kas pilda būvvaldes funkcijas vai būvinspektors un citas ar kontroli saistītas institūcijas.
14.3. Izpildītājam jānodrošina Pasūtītāja, Autoruzrauga, Būvuzrauga, iestādes, kas pilda būvvaldes funkcijas pārstāvju, būvinspektora un citu normatīvajos aktos noteiktu personu (institūciju pārstāvju) iekļūšana Būvobjektā un visās citās vietās, kur tiek veikti ar Līgumu saistītie Būvdarbi. 
14.4. Ciktāl Pasūtītāja, Būvuzrauga, Autoruzrauga un kontroles institūciju norādījumi nav pretrunā Līgumam, tā pielikumiem, normatīvajiem aktiem un obligāti piemērojamiem standartiem, Izpildītājam pret tiem nav tiesību iebilst. Attiecīgi norādījumi Izpildītājam jāizpilda bezierunu kārtībā uz sava rēķina.

15. PĀRBAUDES, MĒRĪJUMI UN DARBU NODOŠANA 
15.1. Papildus ikmēneša nododamo darbu pārbaudēm (Līguma 5.nodaļa), Pasūtītājs ir tiesīgs jebkurā laikā (brīdinot par to Izpildītāju vismaz 24 (divdesmit četras) stundas iepriekš) pārbaudīt Būvdarbu apjoma izpildi, kvalitāti un iesniegto norēķinu dokumentu atbilstību faktiski izpildīto Būvdarbu apjomam un Līguma lokālām tāmēm. Šāda pārbaude nemazina Līgumā paredzēto Izpildītāja atbildību un nav uzskatāma par Būvdarbu vai kādas to daļas pieņemšanu no Pasūtītāja puses.
15.2. Pārbaudes saskaņā ar Līgumu no Pasūtītāja puses bez īpaša pilnvarojuma jebkurā laikā (brīdinot par Izpildītāju vismaz 24 (divdesmit četras) stundas iepriekš) var pieprasīt un veikt arī Pasūtītāja nozīmētais Būvuzraugs. Gadījumā, ja kāds no būvniecības dalībniekiem neierodas uz Būvuzrauga pieprasīto pārbaudi, tas nekādā veidā neierobežo Būvuzrauga tiesības veikt pārbaudi bez citu būvniecības dalībnieku klātbūtnes, vienpersoniski sastādīt un parakstīt pārbaudes aktu un informēt Pasūtītāju par pārbaudē konstatētajiem Defektiem. Šādas pārbaudes ietvaros konstatētos Defektus Pasūtītājs paziņo Izpildītājam Līguma 15.11.punktā noteiktajā kārtībā.
15.3. Gan Pasūtītāja, gan Būvuzrauga pieprasītajās un veiktajās pārbaudēs obligāti ir jāpiedalās Pasūtītāja pārstāvim, Būvuzraugam un Izpildītāja nozīmētajam atbildīgajam Būvdarbu vadītājam. Ja Izpildītāja nozīmētais atbildīgais Būvdarbu vadītājs bez attaisnojoša iemesla nepiedalās pārbaudē, tas neietekmē pārbaudes rezultātu spēkā esamību. Turklāt, par katru reizi, kad Izpildītāja nozīmētais atbildīgais Būvdarbu vadītājs neattaisnojošu iemeslu dēļ nepiedalās pārbaudēs, Izpildītājs, pēc attiecīga Pasūtītāja pieprasījuma saņemšanas, maksā Pasūtītājam līgumsodu 500,00 (pieci simti euro, 00 centi) apmērā. 
15.4. Gan Pasūtītājs, gan Izpildītājs pēc savas iniciatīvas pārbaudes veikšanai var pieaicināt neatkarīgu sertificētu speciālistu. 
15.5. Ja vien pārbaudes laikā Būvdarbi netiek apturēti uz laiku, kas ilgāks par 2 (divām) dienām, Izpildītājam nav tiesības prasīt Līgumā paredzēto termiņu pagarināšanu. Ja pārbaudē darbi tiek apturēti uz laiku, kas ilgāks par 2 (divām) dienām, Izpildītājam ir tiesības lūgt Līgumā minēto termiņu pagarināšanu proporcionāli Būvdarbu apturēšanas ilgumam, taču tikai tad, ja Būvdarbu apturēšana nav saistīta ar Izpildītāja darbību vai bezdarbību. 
15.6. Izpildītājs nodrošina pārbaudes veicējam iespēju netraucēti veikt visas ar pārbaudi saistītās darbības, tajā skaitā nodrošina iespēju izmantot Izpildītāja vai viņa apakšuzņēmēju instrumentus, pārbaudes ierīces, kas pieejamas Būvlaukumā, kā arī saņemt nepieciešamo palīdzību no Izpildītāja puses. 
15.7. Pārbaudes mērķis ir noskaidrot, kādā mērā Būvdarbi vai to daļa atbilst Līguma, Dokumentācijas, normatīvo aktu un obligāti piemērojamo standartu prasībām. 
15.8. Defekti, kuri ir konstatēti pārbaudes laikā, tiek fiksēti pārbaudes aktā, kuru sastāda un paraksta Līdzēji un Būvuzraugs. Šī punktā prasības neattiecas uz Līguma 15.2.punktā minēto gadījumu, kad Būvuzraugs ir tiesīgs veikt pārbaudes, sastādīt un parakstīt pārbaudes aktus vienpersoniski.  
15.9. Pārbaudes aktā pārbaudes pieprasītājs fiksē sekojošo: Būvdarbi vai to daļa, kas tiek pārbaudīta, Defekti, kas konstatēti pārbaudes laikā.
15.10. Izpildītāja pārstāvja atteikšanās parakstīt pārbaudes aktu nekādā ziņā neatbrīvo Izpildītāju no pienākuma Līgumā noteiktajā kārtībā un uz sava rēķina novērst aktā pamatoti fiksētos Defektus.
15.11. Pasūtītājs pārbaudes rezultātus (neatkarīgi no tā vai Izpildītājs ir / nav parakstījis pārbaudes aktu) paziņo Izpildītājam 3 (trīs) darba dienu laikā pēc pārbaudes veikšanas. 
15.12. Ja Izpildītājs uzskata, ka pārbaudes aktā fiksētais trūkums nav Defekts līguma izpratnē, Izpildītājs ne vēlāk kā 10 (desmit) darba dienu laikā pēc pārbaudes rezultātu saņemšanas sagatavo un iesniedz Pasūtītājam motivētus iebildumus. Ja minētajā termiņā Izpildītājs nav sniedzis iebildumus Pasūtītājam, uzskatāms, ka Izpildītājs ir piekritis pārbaudes rezultātiem un atzinis aktā fiksētos Defektus.
15.13. Ja Pasūtītājs pilnībā vai daļēji nepiekrīt Līguma 15.12.punkta kārtībā Izpildītāja sagatavotajiem  iebildumiem, Pasūtītājs Ministru kabineta 2022.gada 5.jūlija noteikumu “Noteikumi par publisko būvdarbu līgumos obligāti ietveramajiem noteikumiem un to saturu” 11.punkta kārtībā pie sevis izraudzīta eksperta pasūta būves ekspertīzi. 
15.14. Ja Izpildītājs piekrīt Defektu aktā norādītajām nepilnībām vai Līguma 15.13.punkta kārtībā Pasūtītāja pasūtītā būves ekspertīze apstiprina Defektu aktā norādītās nepilnības, Defekti novēršami šādā kārtībā:
15.14.1. Izpildītājam ir pienākums uz sava rēķina novērst visus atzītos un / vai būves ekspertīzē apstiprinātos Defektus;
15.14.2. par konstatēto Defektu novēršanas termiņu Līdzēji vienojas katrā gadījumā atsevišķi;  
15.14.3. ja Līdzēji nespēj vienoties par Defektu novēršanas termiņu 3 (trīs) darba dienu laikā, skaitot no dienas, kad Izpildītājs atzinis vai būves ekspertīzē apstiprināti Defekti, tie novēršami Būvuzrauga noteiktā termiņā;  
15.14.4. Defektu novēršanai nepieciešamais termiņš ne pie kādiem apstākļiem nevar tikt izmantots par pamatojumu Būvdarbu izpildes termiņa pagarināšanai.
15.15. Par pārbaudē konstatēto Defektu novēršanu Izpildītājs paziņo Pasūtītājam (nepieciešamības gadījumā arī Būvuzraugam un Autoruzraugam) un aicina konstatēt Defekta novēršanu vismaz 24 (divdesmit četras) stundas iepriekš. Defekts uzskatāms par novērstu datumā, kad Pasūtītājs (ja nepieciešams tad arī Būvuzraugs un Autoruzraugs) ir parakstījušies par Defekta novēršanu vai kad Pasūtītājs Līgumā noteiktajā kārtībā pieņēmis attiecīgo darbu. 
15.16. Pēc katra nozīmīgā konstrukcijas elementa vai segto Būvdarbu pabeigšanas Izpildītājs veic to uzrādīšanu un nodošanu Pasūtītājam, Būvuzraugam. 
15.17. Gadījumā, ja Pasūtītājs, Būvuzraugs vai Autoruzraugs konstatē nozīmīga konstrukcijas elementa vai segto Būvdarbu Defektus, tas tiek fiksēts nozīmīga Būvdarbu pārbaudes aktā. Akta paziņošana Izpildītājam, iebildumu izvirzīšana un Defektu aktā norādīto Defektu novēršana veicama atbilstoši Līguma 15.11. – 15.14.punktā atrunātajai kārtībai. Pēc Defektu novēršanas Izpildītājs organizē atkārtotu nozīmīgas konstrukcijas elementa vai segto Būvdarbu apsekošanu un pieņemšanu. 
15.18. Ja Izpildītājs nav pieaicinājis Pasūtītāju, Būvuzraugu un/vai Autoruzraugu nozīmīga konstrukcijas elementa vai segto Būvdarbu pārbaudē, visus izdevumus sakarā ar konstrukciju vai segto Būvdarbu atklāšanu un uzrādīšanu Pasūtītājam, Būvuzraugam un Autoruzraugam sedz Izpildītājs.
15.19. Nedz Līguma 15.1. un 15.2.punktā minēto pārbaužu laikā, nedz Līguma 15.16.punktā minēto Būvdarbu pieņemšanas laikā konstatēto Defektu novēršana neatbrīvo Izpildītāju no atbildības par Līgumā paredzēto termiņu un Laika grafika neievērošanu.
16. BŪVDARBU PIEŅEMŠANA UN BŪVDARBU IZPILDES GALA AKTA PARAKSTĪŠANA UN BŪVOBJEKTA NODOŠANA EKSPLUATĀCIJĀ
16.1. Izpildītāja pienākums ir ne vēlāk kā 10 (desmit) darba dienas iepriekš rakstiski informēt Pasūtītāju par visu Būvdarbu izpildes datumu, kas nozīmē, ka visi Līgumā noteiktie Būvdarbi (izņemot Būvdarbu nodošanu Pasūtītājam ar Būvdarbu izpildes gala akta parakstīšanu) ir pabeigti un Pasūtītājs var uzsākt Līgumā noteikto Būvdarbu pieņemšanu.
16.2. Būvdarbu nodošana ietver sevī visu Būvobjekta funkcionālo sistēmu un inženiersistēmu pārbaudi darba režīmā, Būvobjekta konstruktīvo un apdares elementu kvalitātes apskati, apkopotas un sagatavotas Būvdarbu izpilddokumentācijas pārbaudi un ekspluatācijai nepieciešamo dokumentu pārbaudi.
16.3. Pasūtītājam ir tiesības atteikt Būvdarbu pieņemšanu pilnā sastāvā, ja Būvobjekta apsekošanas laikā tiek konstatēti Defekti, t.sk., bet ne tikai:
16.3.1. Būvobjekta funkcionālās sistēmas neuzrāda Būvprojekta dokumentācijā paredzētās ekspluatācijas īpašības;
16.3.2. nav izlaboti un pilnībā novērsti Defekti, kas konstatēti Būvdarbu izpildes laikā;
16.3.3. Būvobjekta izbūvē konstatētas tādas neatbilstības Dokumentācijai, kas Būvdarbu izpildes laikā nav noformētas kā Būvprojekta izmaiņas.
16.4. 3 (trīs) darba dienu laikā pēc Līguma 16.1.punkta kārtībā norādītā visu Būvdarbu izpildes datuma, Pasūtītājs veic Būvobjekta apsekošanu. Izpildītājam ir pienākums piedalīties Būvobjekta apsekošanā. Ja apsekošanas laikā tiek konstatēti Defekti, Pasūtītājs sagatavo Defektu aktu, iesniedz to Izpildītājam un atsakās pieņemt Būvdarbus līdz Defektu novēršanai. 
16.5. Līguma 16.4.punktā minētā Defektu akta paziņošana Izpildītājam, iebildumu izvirzīšana un Defektu aktā norādīto Defektu novēršana veicama atbilstoši Līguma 15.11. – 15.14.punktā atrunātajai kārtībai.
16.6. Pēc Defektu novēršanas, Izpildītājs organizē atkārtotu Būvdarbu apsekošanu un pieņemšanu. 
16.7. Ja atkārtotas Būvobjekta apsekošanas laikā konstatējams, ka ir novērsti visi iepriekš konstatētie Defekti un netiek konstatēti jauni Defekti, Pasūtītājs informē Izpildītāju par Būvdarbu pieņemšanu. Pēc attiecīga Pasūtītāja paziņojuma saņemšanas Izpildītājs nodod Pasūtītājam visu Būvdarbu izpilddokumentāciju (ciktāl tas iespējams pirms Būvobjekta nodošanas ekspluatācijā).  
16.8. 3 (trīs) darba dienu laikā pēc Līguma 16.7.punktā minētās izpilddokumentācijas nodošanas, Līdzēji paraksta Būvdarbu izpildes gala aktu. 
16.9. Izpildītājs paziņo Pasūtītājam par būves gatavību ekspluatācijai, pēc tam kad būvniecības informācijas sistēmā ir apstiprinājis apliecinājumu par būves gatavību ekspluatācijai.
16.10. Uzreiz pēc Būvdarbu izpildes gala akta abpusējas parakstīšanas, Izpildītājs sagatavo visu nepieciešamo dokumentāciju, iegūst visus nepieciešamos atzinumus, un veic citas darbības, kas nepieciešamas, lai nodotu Būvobjektu ekspluatācijā atbilstoši Ministru kabineta 2014.gada 2.septembra noteikumiem Nr.529 “Ēku būvnoteikumi” un Ministru kabineta 2022.gada 5.jūlija noteikumos Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” paredzētajai kārtībai. 
16.11. Pasūtītājs Izpildītāja iesniegto būvobjekta nodošanas un pieņemšanas aktu paraksta 10 (desmit) darba dienu laikā no tā saņemšanas dienas. Būvobjekta nodošanas – pieņemšanas akts tiek iesniegts saskaņā ar Līguma 3.3. punkta noteikumiem.

17. BŪVDARBU PIEŅEMŠANA PĒC LĪGUMA IZBEIGŠANAS
17.1. Vienpusēji atkāpjoties no Līguma izpildes, kā arī jebkurā citā Līguma izbeigšanas gadījumā Pasūtītājs samaksā Izpildītājam par faktiski paveiktajiem un Līgumā noteiktajā kārtībā pieņemtajiem Būvdarbiem. Norēķins par faktiski izpildītajiem un Pasūtītāja pieņemtajiem būvdarbiem tiek veikts 10 (desmit) darbdienu laikā no dienas, kad Līdzēji ir parakstījuši aktu par faktiski izpildītajiem būvdarbiem. Paveikto darbu novērtēšanā jāņem vērā paveikto Būvdarbu kvalitāte, t.i., atbilstība Līguma, visu tā pielikumu, normatīvo aktu un obligāti piemērojamo standartu noteikumiem. 
17.2. Pasūtītājam ir īpašumtiesības tikai uz tiem Būvdarbiem, materiāliem, izstrādājumiem, kas pieņemti un apmaksāti Līgumā noteiktajā kārtībā. Par Būvobjektā iestrādātajiem materiāliem, iekārtām vai mehānismiem Izpildītājs var pieprasīt tikai samaksu nevis materiālu, iekārtu vai mehānismu atgriešanu.

18. APDROŠINĀŠANA UN NODROŠINĀJUMI
18.1. [bookmark: _Hlk133230096]Pēc Līguma abpusējas parakstīšanas, Izpildītājs 10 (desmit) dienu laikā noslēdz un iesniedz Pasūtītājam civiltiesiskās atbildības apdrošināšanas līgumu (polisi) (t.sk. visus pielikumus un maksājuma apliecinošus dokumentus) saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” konkrētā objektā ar atbildības limitu ne mazāku kā ___ EUR (10% no Akceptētās Līguma summas) un pašrisku ne lielāku kā 200,00 EUR (apdrošināšanas limits nedrīkst būt mazāks kā Ministru kabineta 2014.gada 19.augusta noteikumos Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktais apmērs), papildus polisē iekļaujot informāciju:
18.1.1. objekta nosaukums;
18.1.2. noslēgtā līguma Nr., datums un nosaukums;
18.1.3. atsauce uz ERAF līdzfinansēto projektu;
18.1.4. kā atlīdzināmie zaudējumi norādāmi šādi zaudējumi: zaudējumi trešo personu veselībai, dzīvība vai mantai, tieši izrietoši finansiāli zaudējumi no kaitējuma trešo personu veselībai, dzīvībai vai mantai; tīri finansiālie zaudējumi, glābšanas, ekspertīzes un juridiskie izdevumi;
18.1.5. apdrošināšanas segumā iekļauti visi apakšuzņēmēji;
18.1.6. ietverta atbildība par zaudējumiem Pasūtītāja darbiniekiem un īpašumam;
18.1.7. apdrošināšanas līgumos kā apdrošināšanas teritorija norādīta – visas adreses (kadastra nr.), kas attiecas uz Līguma izpildi;
18.1.8. apdrošināšanas līgumos kā trešā persona norādīts arī Pasūtītājs;
18.1.9. Polisei jābūt spēkā visu līguma darbības laiku un 60 kalendārās dienas pēc līguma izpildes.
18.2. Būvniecības visu risku apdrošināšana:
18.2.1. pēc Līguma abpusējas parakstīšanas, Izpildītājs 10 (desmit) dienu laikā noslēdz un iesniedz Pasūtītājam būvniecības visu risku apdrošināšanas līgumu (polisi) par periodu no paredzētās Būvlaukuma vietas nodošanas Izpildītājam dienas līdz Būvobjekta nodošanas-pieņemšanas akta abpusējas parakstīšanas dienai. Apdrošināšanas līgumā ietver: esošo īpašumu, saglabājamās iekārtas un sistēmas, kā arī visu veicamo būvdarbu, tajā skaitā Izpildītāja piesaistīto apakšuzņēmēju veicamo būvdarbu, apdrošināšanu, tajā skaitā bet ne tikai: uguns risks, eksplozija, zibens spēriens, pilotējamo lidaparātu vai to daļu uzkrišana īpašumam, ugunsgrēka dzēšanas laikā radītie bojājumi, dabas stihijas – plūdi, vētras, krusa, sniegs u.c., applūde bojātu cauruļvadu rezultātā, īpašuma ļaunprātīga bojāšana, zādzība, laupīšana, būvniecības procesā izmantotās tehnikas avārijas, konstrukciju sagrūšana u.c. Apdrošināšanas segumā iekļauti – Pasūtītājs, Izpildītājs un visi Izpildītāja piesaistītie apakšuzņēmēji. Apdrošināšanas teritorija – visas adreses (kadastra Nr.), kas attiecas uz Līgumā pielīgto būvdarbu izpildi. Apdrošināšanas līguma minimālais apdrošināšanas atlīdzības limits ir 100% no Līgumcenas. Jāparedz, ka, iestājoties apdrošināšanas gadījumam, pirmtiesības uz apdrošināšanas atlīdzību ir Pasūtītājam. Papildus polisē iekļauj informāciju:
18.2.1.1. objekta nosaukumu;
18.2.1.2. noslēgtā līguma Nr., datums un nosaukums;
18.2.1.2.1. atsauce uz ERAF līdzfinansēto projektu;
18.2.1.3. polisē ietverts apdrošinātāja apliecinājums, ka apdrošināšanas segums būs spēkā arī gadījumā, ja Izpildītājam ir pasludināta maksātnespēja vai Izpildītājs ir likvidēts.
18.3. Pirmā pieprasījuma līguma saistību izpildes garantija (līguma nodrošinājums).
18.3.1. Izpildītājs 10 (desmit) dienu laikā, skaitot no Līguma abpusējas parakstīšanas dienas, iesniedz Pasūtītājam neatsaucamu pirmā pieprasījuma Līguma saistību izpildes garantiju (forma pievienota Līguma pielikumā Nr.4 un Nr.5) 10% (desmit procentu) apmērā no Līgumcenas. Līguma nodrošinājums ir attiecināms uz visu Līguma izpildes laiku un vēl 60 kalendārās dienas. Līguma nodrošinājumā papildus jāiekļauj atsauce uz ERAF līdzfinansēto projektu.  
18.3.2. Gadījumā, ja Izpildītājs neievēro Būvdarbu izpildes un/vai Defektu novēršanas un/vai Būvobjekta nodošanas ekspluatācijā un/vai Būvobjekta nodošanas-pieņemšanas akta parakstīšanas termiņu vai nepilda pilnībā vai daļēji citas ar Līgumu uzņemtās saistības, neatlīdzina Pasūtītājam radušos tiešos zaudējumus vai neveic kādus citus Pasūtītājam piekrītošus maksājumus vai Līgums tiek izbeigts Izpildītāja vainas dēļ, Pasūtītājam ir tiesības izmantot pilnībā vai daļēji no Izpildītāja saņemto Līguma saistību izpildes garantiju.
18.3.3. Līguma saistību izpildes garantijai ir jābūt spēkā līdz visu Līgumā paredzēto Izpildītāja saistību pilnīgai izpildei un vēl 60 kalendārās dienas. 
18.3.4. Izpildītājam ir pienākums savlaicīgi, bet ne vēlāk kā 10 (desmit) darba dienas pirms Līguma saistību izpildes garantijas termiņa beigām, iesniegt Pasūtītājam tās pagarinājumu. Savukārt, gadījumā, ja Izpildītājs noteiktajā termiņā nav iesniedzis Pasūtītājam Līguma saistību izpildes garantijas pagarinājumu, Pasūtītājam ir tiesības izmantot spēkā esošo Līguma saistību izpildes garantiju, kā arī neveikt Līgumā noteiktos maksājumus līdz attiecīgā pagarinājuma iesniegšanai.
18.4. Pirmā pieprasījuma avansa atmaksas garantija – netiek paredzēta.
18.5. Pirmā pieprasījuma Garantijas laika saistību izpildes garantija.
18.5.1. Izpildītājam ir pienākums iesniegt Pasūtītājam neatsaucamu pirmā pieprasījuma Garantijas laika saistību izpildes garantiju (forma pievienota Līgumam pielikumā Nr.6 un Nr.7) 5% (pieci procenti) apmērā no Līgumcenas ne vēlāk kā 10 (desmit) dienu laikā pēc Būvobjekta nodošanas ekspluatācijā vai no 19.6.punktā minētā apstākļa iestāšanās dienas.
18.5.2. Pasūtītājam ir tiesības izmantot Garantijas laika saistību izpildes garantiju, ja Izpildītājs neievēro Līguma noteikumus vai nenovērš Defektus Līgumā noteiktajā kārtībā, neatlīdzina Pasūtītājam radušos tiešos zaudējumus vai neveic kādus citus Pasūtītājam piekrītošus maksājumus.
18.5.3. Ja Līgums tiek izbeigts pirms termiņa, Būvdarbus neveicot pilnā apmērā, Izpildītājam ir pienākums iesniegt Garantijas laika saistību izpildes garantiju 5% (pieci procenti) apmērā no izpildīto un Līgumā noteiktajā kārtībā pieņemto Būvdarbu vērtības.
18.5.4. Garantijas laika saistību izpildes garantijai ir jābūt spēkā visu garantijas termiņu.
18.5.5. Garantijas saistību nodrošinājumu samazina minimālā garantijas termiņa trešā gada pirmajā mēnesī uz atlikušo tā daļu, nosakot to līdz 2 % no līgumcenas, ja garantijas termiņa pirmajos divos gados nav konstatēti būvdarbu defekti vai Izpildītājs un Pasūtītājs ir vienojušies par pieteikto būvdarbu defektu novēršanas termiņu.
18.6. Līguma 18.3.punktā minētās pirmā pieprasījuma Līguma saistību izpildes garantijas (Līguma nodrošinājumu) vietā Izpildītājs ir tiesīgs 10 (desmit) dienu laikā, skaitot no Līguma abpusējas parakstīšanas dienas, veikt naudas summas 10% (desmit procentu) apmērā no Līgumcenas iemaksu Pasūtītāja norādītā bankas kontā. 
18.6.1. Ieturējumu veikšanai no Izpildītāja iemaksātās naudas summas piemērojami Līguma 18.3.punktā minētie nosacījumi. 
18.6.2. Izpildītājam ir pienākums nodrošināt, ka visā Līguma izpildes laikā kā arī 60 (sešdesmit) dienas pēc tā izpildes Pasūtītāja norādītajā bankas kontā iemaksāto naudas līdzekļu apmērs nav mazāks par 10% (desmit procentiem) no Līgumcenas. 
18.6.3. Gadījumā, ja Pasūtītājs veic ieturējumu no bankas kontā iemaksātajiem naudas līdzekļiem, Izpildītājam ir pienākums ne vēlāk kā 10 (desmit) dienu laikā no attiecīga Pasūtītāja pieprasījuma saņemšanas dienas veikt papildus naudas līdzekļu iemaksu Pasūtītāja norādītajā bankas kontā. 
18.6.4. Pasūtītāja norādītajā bankas kontā iemaksātie, Pasūtītāja neieturētie naudas līdzekļi atgriežami Izpildītājam ne ātrāk kā 60. (sešdesmitajā) dienā pēc Būvobjekta nodošanas-pieņemšanas akta abpusējas parakstīšanas dienas. 
18.7. Pirms Līgumā noteikto apdrošināšanas polišu parakstīšanas, attiecīgā apdrošināšanas polise, apdrošināšanas līgums, kā arī jebkādi grozījumi apdrošināšanas polisē iepriekš ir rakstveidā jāsaskaņo ar Pasūtītāju. Gadījumā, ja Uzņēmējs neievēro šajā punktā noteikto, uzskatāms, ka Uzņēmējs nav izpildījis šajā Līgumā noteikto pienākumu par apdrošināšanas polišu nodrošināšanu un uzturēšanu Līgumā noteiktajā kārtībā un termiņā.
19. GARANTIJAS LAIKS 
19.1. Parakstot šo Līgumu, Izpildītājs garantē izpildīto Būvdarbu kvalitāti atbilstoši Līgumā un Dokumentācijā noteiktajām kvalitātes prasībām. Izpildītājs garantē izpildīto Būvdarbu atbilstību Dokumentācijai, Līguma noteikumiem, Latvijas Republikas normatīvajiem aktiem un obligāti piemērojamajiem standartiem. Izpildītājs garantē visu Būvdarbu atbilstošu funkcionēšanu. Izpildītājs nav atbildīgs tikai par tādu trūkumu novēršanu Būvdarbos, kas radušies Pasūtītājam nepareizi (t.i. pretēji ekspluatācijas noteikumos/ rokasgrāmatās paredzētajam) ekspluatējot Būvdarbus.
19.2. Veikto Būvdarbu Garantijas laiks ir 5 (gadi) gadi, skaitot no Būvobjekta nodošanas-pieņemšanas akta abpusējas parakstīšanas dienas. Garantijas laiks pielietotajiem būvniecības izstrādājumiem un iekārtām ir attiecīgo materiālu, iekārtu, ierīču un/vai komunikāciju ražotāju noteiktais, kas jebkurā gadījumā nedrīkst būt mazāks kā šajā punktā noteiktais Būvdarbu garantijas laiks. Izpildītājam ir pienākums nodrošināt savu garantijas laika saistību izpildi visā garantijas laikā, iesniedzot Pasūtītājam Būvdarbu Garantijas laika saistību izpildes garantiju atbilstoši Līguma 18.5.punktā noteiktajam.
19.3. Par Garantijas laikā konstatētiem Defektiem Pasūtītājs informē Izpildītāju rakstveidā, nosūtot tam paziņojumu – pretenziju par atklāto Defektu. Iebildumu izvirzīšanai par Garantijas laikā konstatētajiem Defektiem, un Defektu novēršanai piemērojama Līguma 15.12. – 15.14.punktā minētā kārtība. 
19.4. Defekti, kas var kaitēt cilvēka veselībai vai Būvobjekta drošai turpmākai ekspluatācijai, novēršami nekavējoties.
19.5. Gadījumā, ja Izpildītājs atsakās novērst konstatētos Defektus vai neuzsāk to novēršanu Līdzēju saskaņotajā vai Būvuzrauga norādītajā termiņā, Pasūtītājs ir tiesīgs uz Izpildītāja rēķina novērst Defektus vai pieaicināt citu personu minēto Defektu novēršanai, ieturot / piedzenot šajā sakarā radušās tiešās izmaksas un citus pierādītos zaudējumus no Izpildītāja, tai skaitā atbilstošā apmērā izmantojot Izpildītāja iesniegto Garantijas laika saistību izpildes garantiju. 
19.6. Ja Līgums tiek izbeigts, tad Būvdarbu garantijas laiks sākas no Līguma izbeigšanas dienas un attiecas tikai uz tiem Būvdarbiem, kuru izpilde Līgumā noteiktajā kārtībā noformēta ar aktiem un saskaņota. 
19.7. Būvdarbu veicējam veicot garantijas periodā defektu novēršanas vai labošanas darbus ir jāsaskaņo defektu novēršanas vai labošanas darbu veikšanas projekts, kā arī defektu novēršanas un/vai labošanas darbu veikšanā izmantojamos būvizstrādājumus ar būvspeciālistu, kas būvdarbu laikā veica būvuzrauga pienākumus, ja vien Būvniecības ierosinātājs nav norādījis citu personu, kā arī papildus jāsaskaņo defektu novēršanas un/vai labošanas risinājumi ar Būvprojekta izstrādātāju un Būvniecības ierosinātāju, kā arī ar būvspeciālistu, kas būvdarbu laikā ir veicis būvuzrauga pienākumus. Būvdarbu veicējam ir jānodod segtie darbi būvspeciālistam, kas veica būvdarbu laikā būvuzrauga pienākumus ja vien defektu novēršanas vai labošanas darbu veikšanā būs veicami darbi, kas piekrīt segto darbu definīcijai. Visi segtie darbi ir jāuzskaita defektu novēršanas un labošanas darbi veikšanas projektā, kas vienlaikus ir uzskatāms par labošanas programmu.
20. LĪDZĒJU TIESĪBAS VIENPUSĒJI IZBEIGT LĪGUMU
20.1. Pasūtītājam ir tiesības (bet nav pienākums) vienpusēji atkāpties no Līguma izpildes, 10 (desmit) darba dienas iepriekš par to rakstveidā paziņojot Izpildītājam (nosūtot pretenziju) gadījumos, ja:
20.1.1. Izpildītājs nav uzsācis Būvdarbus (ar to saprotot Būvobjekta fizisku būvniecību) 3 (trīs) dienu laikā pēc Līguma 3.4.punktā minēto nosacījumu iestāšanās;
20.1.2. Būvdarbi netiek pildīti Laika grafikā noteiktajos termiņos un Izpildītājs nenovērš šādu pārkāpumu un/vai tā sekas arī 5 (piecu) darba dienu laikā, skaitot no Pasūtītāja pretenzijas saņemšanas dienas; 
20.1.3. Būvdarbi nav izpildīti atbilstoši Līguma noteikumiem un arī pēc rakstiska atgādinājuma 5 (piecu) darba dienu laikā nav uzsākta Defektu novēršana, skaitot no Pasūtītāja pretenzijas saņemšanas dienas;
20.1.4. Izpildītājs sevi aizstājis ar citu personu, izņemot gadījumus, kad Izpildītājs sevi aizstāj ar citu personu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju;
20.1.5. valsts pārvaldes vai pašvaldības iestādes pieprasa Pasūtītāju vai Izpildītāju apturēt Līguma izpildi sakarā ar tādiem Izpildītāja vainojamas rīcības dēļ pieļautiem Būvdarbu, Līguma pārkāpumiem, kurus Izpildītājs nenovērš arī 5 (piecu) darba dienu laikā, skaitot no Pasūtītāja pretenzijas saņemšanas dienas un kuru nenovēršana liedz turpināt Būvdarbu izpildi Būvobjektā;
20.1.6. ir ierosināts Izpildītāja maksātnespējas vai tiesiskās aizsardzības process;
20.1.7. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas, nepilnīgas ziņas vai apliecinājumus;
20.1.8. ja līgumu nebūs iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
20.1.9. ja Līguma darbības laikā stājas spēkā kompetentas iestādes lēmums vai tiesas spriedums, ar ko Izpildītājs tiek atzīts par vainīgu konkurences pārkāpumā, kas izpaužas kā horizontālā karteļa vienošanās;
20.1.10. ja Izpildītājs nav izpildījis Līguma 18.6.3.punktā paredzēto pienākumu, un attiecīgais kavējums pārsniedz 10 (desmit) darba dienas. 
20.2. Līgums 20.1. punktā minētajā gadījumā tiek izbeigts paziņojuma kārtībā, Pasūtītāja paziņojumā norādītajā termiņā.
20.3. Izpildītājam ir tiesības (bet nav pienākums) vienpusēji atkāpties no Līguma izpildes, 10 (desmit) darba dienas iepriekš par to rakstveidā paziņojot Pasūtītājam (nosūtot pretenziju) gadījumā, ja:
20.3.1. Pasūtītājs ilgāk kā 30 (trīsdesmit) dienas kavē kādu Līgumcenas daļas samaksu un nav to samaksājis atbilstoši Līguma 5.nodaļas noteikumiem 30 (trīsdesmit) dienu laikā pēc atbilstoša rakstveida atgādinājuma saņemšanas no Izpildītāja puses;
20.3.2. Pasūtītājs prettiesiski liedz iespēju Izpildītājam piekļūt Būvdarbu izpildes vietai un nav šādu pārkāpumu novērsis 30 (trīsdesmit) dienu laikā pēc atbilstoša rakstveida brīdinājuma saņemšanas no Izpildītāja puses.

21. LĪDZĒJU ATBILDĪBA
21.1. Zaudējumi:
21.1.1. katram no Līdzējiem pilnā apmērā jāatlīdzina otra Līdzēja zaudējumi (izņemot atrauto peļņu), kas radušies tādēļ, ka kāds no Līdzējiem nav izpildījis vai ir nepienācīgi izpildījis Līgumā paredzētās saistības, vai pieļāvis citādu prettiesisku rīcību; 
21.1.2. ja Pasūtītājs vienpusēji atkāpjas no Līguma izpildes, ievērojot 20.1.1.- 20.1.10.apakšpunktos noteikto, tad Izpildītājam ir pienākums atlīdzināt Pasūtītājam Līguma izbeigšanas rezultātā radītos tiešos papildu izdevumus Būvdarbu pabeigšanai, kā arī citus pierādāmos tiešos zaudējumus, kurus Pasūtītājam Izpildītāja vainas dēļ radījusi Līguma izbeigšana;
21.1.3. ja ārvalstu finanšu instrumenta vadībā iesaistīta kompetentā iestāde saistībā ar Izpildītāja darbību vai bezdarbību ir noteikusi ārvalstu finanšu instrumenta finansēta projekta izmaksu korekciju, Izpildītājs 30 (trīsdesmit) dienu laikā no attiecīga Pasūtītāja paziņojuma saņemšanas atlīdzina Pasūtītājam zaudējumus piemērotās finanšu korekcijas apmērā. Lai izslēgtu šaubas – šajā Līguma punktā paredzētā Izpildītāja atbildība iestājas tad, ja finanšu korekcija tiek noteikta ar Līgumā paredzēto saistību izpildi saistītas Izpildītāja darbības vai bezdarbības dēļ;
21.1.4. Pasūtītājs var savus pierādītos tiešos zaudējumus ieturēt no maksājumiem, kas pienākas Izpildītājam kā arī attiecīgās summas saņemšanas nolūkos izlietot pirmā pieprasījuma līguma saistību izpildes garantiju un / vai pirmā pieprasījuma Garantijas laika garantiju.
21.2. Līgumsodi – papildus citviet šajā Līgumā minētajām Pasūtītāja tiesībām piemērot līgumsodu, Līdzējiem ir tiesības piemērot līgumsodu otram Līdzējam arī šādos gadījumos:
21.2.1. par Būvdarbu izpildes termiņa kā arī Būvobjekta nodošanas ekspluatācijā un Būvobjekta nodošanas Pasūtītājam termiņa nokavējumu, noteiktā Defektu novēršanas termiņa nokavējumu, Garantijas laika defektu novēršanas termiņa nokavējumu, kuru ir pieļāvis Izpildītājs, Pasūtītājam ir tiesības pieprasīt no Izpildītāja līgumsodu 0,05% (nulle, komats, nulle piecu procentu) apmērā no Līgumcenas par katru nokavēto dienu, bet ne vairāk kā 10% (desmit procentus) no Līgumcenas;
21.2.2. līdz Būvobjekta nodošanas-pieņemšanas akta abpusējas parakstīšanas dienai Būvdarbi uzskatāmi par izpildītiem un līgumsoda aprēķins apturams dienā, kad abi Līdzēji ir parakstījuši Būvobjekta nodošanas-pieņemšanas aktu. Garantijas laika ietvaros Defekti uzskatāmi par novērstiem un līgumsoda aprēķins apturams dienā, kad Pasūtītājs ir parakstījies par Defekta novēršanu; 
21.2.3. ja Izpildītājs pieļāvis kāda Līgumā paredzētā maksājuma kavējumu, tad Pasūtītājam ir tiesības pieprasīt no Izpildītāja līgumsodu 0,5% (nulle, komats, piecu procentu) apmērā no nokavētās maksājuma summas par katru nokavēto dienu, kopumā ne vairāk kā 10% (desmit procentus) no nokavētās maksājamu summas;
21.2.4. par Līgumcenas samaksas nokavējumu, kuru pieļāvis Pasūtītājs, Izpildītājam ir tiesības pieprasīt no Pasūtītāja līgumsodu 0,5% (nulle, komats, piecu procentu) apmērā no nokavētās maksājamu summas par katru nokavēto dienu, bet ne vairāk kā 10% (desmit procentus) no nokavētās maksājamu summas;
21.2.5. Līgumsoda samaksa neatbrīvo Līdzējus no tiešo zaudējumu atlīdzības un citu Līgumā paredzēto saistību izpildes pienākuma;
21.2.6. Līgumsoda summu vai jebkuru citu maksājumu, kas saskaņā ar Līguma noteikumiem Izpildītājam ir jāmaksā Pasūtītājam, Pasūtītājs ir tiesīgs ieturēt no jebkura maksājuma, kas saskaņā ar Līgumu pienākas Izpildītājam. Tāpat Pasūtītājam jebkura no Līguma izrietoša maksājuma, t.sk., bet ne tikai līgumsoda saņemšanas nolūkos ir tiesības izmantot pirmā pieprasījuma līguma saistību izpildes garantiju un / vai pirmā pieprasījuma Garantijas laika garantiju.
21.3.   Trešo personu prasījumi:
21.3.1. Izpildītāja pienākums ir pasargāt Pasūtītāju no jebkādiem trešo personu prasījumiem, kas izriet no vai ir saistīti ar Būvdarbiem un / vai to izpildi un / vai Līguma vai tiesību aktu pārkāpumiem no Izpildītāja, apakšuzņēmēju un to piesaistīto personu puses, vai saistībā ar jebkādu citu vainojamu vai nevērīgu Izpildītāja vai tā piesaistīto personu darbību vai bezdarbību, tai skaitā, bet ne tikai, no jebkādiem prasījumiem, kas saistīti ar miesas bojājumiem, slimību vai traumu, nāves iestāšanos, mantas bojāšanu vai bojāeju, īpašuma, valdījuma vai lietošanas tiesību aizskārumu, nemantisku kaitējumu, autortiesību, preču zīmju, patentu, firmas, komercnoslēpuma vai citādu intelektuālā īpašuma aizskārumu, videi noradīto kaitējumu;
21.3.2. Izpildītājs apņemas pilnībā pasargāt Pasūtītāju no jebkādām kompetentu iestāžu piemērotām sankcijām, kas izriet no vai ir saistītas ar Būvdarbiem un to izpildi un / vai tiesību aktu pārkāpumiem no Izpildītāja vai tā piesaistīto personu puses, vai saistībā ar jebkādu citu vainojamu vai nevērīgu Izpildītāja vai tā piesaistīto personu darbību vai bezdarbību;
21.3.3. Līguma 21.3.1. un 21.3.2.punktos minētajos gadījumos Izpildītāja pienākums ir nepieļaut Pasūtītāja iesaistīšanu šādos procesos un šādu prasījumu izvirzīšanu pret Pasūtītāju. Ja Pasūtītājs ticis iesaistīts šādos procesos un / vai pret Pasūtītāju vērsti šādi prasījumi un / vai piemērotas sankcijas, Izpildītājs nekavējoties atlīdzina Pasūtītājam visus šajā sakarā radušos zaudējumus, izdevumus, izmaksas, tostarp izdevumus par juridisko palīdzību pilnā apmērā; 
21.3.4. ja jebkādas trešo personu pretenzijas, kas vērstas pret Pasūtītāju un / vai Izpildītāju, kas izriet no vai ir saistītas ar Būvdarbiem un to izpildi un / vai Līguma vai tiesību aktu pārkāpumiem no Izpildītāja vai tā piesaistīto personu puses, vai saistībā ar jebkādu citu vainojamu vai nevērīgu Izpildītāja vai tā piesaistīto personu darbību vai bezdarbību, vai kādi šajā sakarā piemēroti prasības nodrošinājuma vai citādi piespiedu līdzekļi būtiski kaitē Pasūtītāja interesēm (neatkarīgi no tā, vai Pasūtītājs ir attiecīga procesa dalībnieks), Pasūtītājs par to rakstveidā paziņojot Izpildītājam, ir tiesīgs pēc saviem ieskatiem iesaistīties šādu situāciju risināšanā, tai skaitā, bet ne tikai, vienoties ar trešajām personām par izlīgumu. Izpildītāja pienākums ir atlīdzināt visas Pasūtītājam šajā sakarā radušās izmaksas un izdevumus. 
21.4. Gadījumā, ja Izpildītājs Konkursā sava piedāvājuma vērtējumam saņēmis punktus par sociāli atbildīga publiskā iepirkuma kritērija – P, izpildes piedāvājumu, bet Līguma izpildes gaitā to nenodrošina nemaz vai daļēji, tad Izpildītājs maksā Pasūtītājam līgumsodu vadoties no sekojoša aprēķina: 
21.4.1. ja Izpildītājs nenodarbina piedāvājumā norādīto personu skaitu, tad tiek aprēķināts līgumsods – par katru nenodarbināto personu 1 (viena) % apmērā no Līguma 4.1.punktā noteiktās Līguma summas;
21.4.2. ja Izpildītājs personas nodarbina neatbilstoši Nolikumā paredzētajam laikam, tad līgumsods tiek aprēķināts proporcionāli personu nostrādātajam laikam Objektā (dati no EDLUS) pret kopējo Objekta būvniecības laiku, un piemērota 21.4.1. punktā norādītā proporcija.
21.5. Līgumā paredzēto līgumsodu kopējā vērtība, neskaitot līgumsodu par saistību neizpildīšanu noteiktajā termiņā, nedrīkst pārsniegt 10% no līgumcenas.

22. LĪGUMA DARBĪBAS TERMIŅŠ, GROZĪJUMU VEIKŠANAS KĀRTĪBA UN LĪGUMA DARBĪBAS IZBEIGŠANA 
22.1. Līgums stājas spēkā un Līdzējiem ir saistoši no tā izrietošie pienākumi un tiesības tikai pēc tam, kad ir iestājušies visi turpmāk minētie apstākļi:
22.1.1. Līdzēji ir parakstījuši Līgumu;
22.1.2. Izpildītājs ir iesniedzis Pasūtītājam Līguma 18.1. un 18.2.punktā minētās apdrošināšanas polises;
22.1.3. Izpildītājs ir iesniedzis Pasūtītajam Līguma 18.3.punktā minēto Līguma nodrošinājumu vai alternatīvi, Līguma 18.6.punktā paredzētajā kārtībā iemaksājis Pasūtītāja norādītā bankas kontā naudas summu 10% (desmit procentu) apmērā no Līgumcenas. 
22.2. Ja Izpildītājs Līguma 18.1., 18.2. un 18.3.punktā noteiktajos termiņos neiesniedz Pasūtītājam attiecīgos dokumentus / 18.6.punktā noteiktajā termiņā neiemaksā Pasūtītāja norādītā bankas kontā naudas summu 10% (desmit procentu) apmērā no Līgumcenas, Pasūtītājam ir tiesības nekavējoties ar vienpusēju paziņojumu informēt Izpildītāju par Līguma spēkā neesamību. Ar attiecīgā Pasūtītāja paziņojuma nosūtīšanas brīdi Līgums automātiski uzskatāms par nenoslēgtu un spēkā neesošu, pat tad ja līdz paziņojuma faktiskas saņemšanas brīdim Pasūtītājam tiktu iesniegti attiecīgie dokumenti / attiecīga naudas summa iemaksāta Pasūtītāja norādītā bankas kontā. Secīgi, Pasūtītājs šādā gadījumā Līguma slēgšanas tiesības drīkst piešķirt pretendentam, kurš Iepirkumā ieguvis otru augstāko novērtējumu. 
22.3. Visi Līguma grozījumi un papildinājumi ir spēkā tikai tādā gadījumā, ja tie ir abu Līdzēju pilnvaroto pārstāvju parakstīti un noslēgti saskaņā ar Līgumu un Publisko iepirkumu likuma 61.pantu. 
22.4. Papildus Līguma 7.nodaļā izmaiņas Līgumā var tikt veiktas arī šādos gadījumos:
22.4.1. Līguma 3.2.punktā noteiktā Būvdarbu izpildes termiņa pagarināšana iespējama šādos gadījumos:
22.4.1.1. ja konstatējama Būvdarbu veikšanai nepiemērotu klimatisko apstākļu iestāšanās, kas ilgst vismaz 7 (septiņas) dienas un Pasūtītājs ir apstiprinājis Tehnoloģisko pārtraukumu. Izpildītājam ir pienākums nekavējoties, t.i., ne vēlāk kā 1 (vienas) darba dienas laikā informēt Pasūtītāju par Būvdarbu veikšanai nepiemērotu klimatisko apstākļu iestāšanos, norādot kā attiecīgie apstākļi ietekmē konkrētu Būvprojektā paredzētu darbu izpildi. Pasūtītājs izskata Izpildītāja paziņojumu un akceptē vai noraida Tehnoloģiskā pārtraukuma apstiprināšanu 3 (trīs) darba dienu laikā, skaitot no Izpildītāja paziņojuma saņemšanas dienas;
22.4.1.2. Pasūtītājs, Būvuzraugs vai būvniecību kontrolējošās institūcijas ir apturējušas Būvdarbus no Izpildītāja neatkarīgu iemeslu dēļ vismaz uz 2 (divām) darba dienām;
22.4.1.3. Būvdarbus kavē tādi apstākļi, kuru iestāšanās nav savietojama ar Līgumā un Laika grafikā noteiktajiem Būvdarbu izpildes termiņiem un attiecīgie apstākļi nav radušies Izpildītāja darbības vai bezdarbības rezultātā, un Izpildītājs kā savas jomas profesionālis Iepirkuma gaitā nevarēja paredzēt šādu apstākļu iestāšanās iespējamību;
22.4.1.4. Līdzēji vienojas par neparedzētu un / vai papildus darbu veikšanu un šo Būvdarbu veikšanai objektīvi ir nepieciešams papildus laiks. Izpildītājam ir pienākums sniegt Pasūtītājam motivētu pamatojumu, kāpēc un cik daudz papildus laiks nepieciešams neparedzēto un / vai papildus darbu veikšanai;
22.4.1.5. Pasūtītājs ir pasūtījis papildus Būvdarbu apjomu un tā izbūvei objektīvi ir nepieciešams papildus termiņš; 
22.4.1.6. ja Izpildītājs visus savus pienākumus ir izpildījis savlaicīgi un atbilstošā kvalitātē, bet atbildīgā valsts vai pašvaldības institūcija nav ievērojusi normatīvajos aktos noteikto termiņu Būvdarbu izpildes turpināšanai nepieciešamās atbildes vai saskaņojuma sniegšanai; 
22.4.2. Līguma 22.4.1.1., 22.4.1.2., 22.4.1.3., 22.4.1.6.punktā minētajos gadījumos Līguma izpildes termiņš pagarināms proporcionāli attiecīgo apstākļu pastāvēšanas ilgumam; 
22.4.3. ja Līguma izpildes termiņš tiek pagarināts Līguma 22.4.1.punktā noteiktajā kārtībā un pagarinājuma rezultātā kopējais Būvdarbu izpildes termiņš pārsniedz 1 (vienu) kalendāro gadu, skaitot no Līguma spēkā stāšanās dienas (Līguma 22.1.punkts), Līdzēji var vienoties par indeksācijas izraisītām Līgumcenas izmaiņām ievērojot turpmāk noteikto kārtību. Nākamā kalendārā gada, skaitot no Līguma spēkā stāšanās dienas, ietvaros veicamajiem Būvdarbiem (vienību cenām) noteiktā vērtība tiek indeksēta, piemērojot Centrālās statistikas pārvaldes noteikto būvniecības izmaksu indeksu inženierbūvēm-transporta objektiem pret iepriekšējā gada kalendāro mēnesi, kas atbilst mēnesim, kurā Puses vienojas par Līgumcenas izmaiņām. Būvdarbu līgumcenas indeksācijas ietvaros indeksējama indeksācijas brīdī atlikušo Būvdarbu vērtība (Par atlikušajiem Būvdarbiem neuzskata iepriekšējā indeksācijas perioda pēdējā mēnesī izpildītos Būvdarbus). Būvdarbu līgumcenas indeksācijas maksimālais apmērs ir nosakāms 15% apmērā. Līgumcenas indeksācija neietekmē līgumsaistību izpildes nodrošinājuma apmēru.;
22.4.4. Dokumentācijā iekļauto materiālu nomaiņa uz ekvivalentu materiālu:
22.4.4.1. Izpildītājs ar Pasūtītāja iepriekšēju rakstisku piekrišanu ir tiesīgs aizvietot Dokumentācijā norādītos materiālus, izstrādājumus un iekārtas uz ekvivalentiem materiāliem, izstrādājumiem un iekārtām t.i., to tehniskie un kvalitātes rādītāji funkcionāli ir tādi paši vai labāki kā Dokumentācijā norādītajiem materiāliem. Piedāvāto materiālu cena nedrīkst pārsniegt sākotnējā piedāvājumā norādīto. Ja piedāvāto materiālu cena tomēr pārsniedz sākotnējā piedāvājumā norādīto materiālu cenu, materiālu aizvietošana pieļaujama tikai tad, ja sadārdzinājumu uz sava rēķina sedz Izpildītājs. Materiālus var nomainīt arī gadījumos, ja tie vairs netiek ražoti, vai pēc Līguma noslēgšanas ražotājs materiāliem, izstrādājumiem un iekārtām ir radis inovatīvus risinājumus, par kuriem Līdzējiem objektīvu apsvērumu dēļ nebija zināms Līguma noslēgšanas brīdī vai arī to piedāvāšana nebija iespējama Iepirkuma norises laikā, un Izpildītājs to ir gatavs piegādāt par ne lielāku cenu, kā tā piedāvājumā norādīto. Pasūtītājam nav jāpamato savs atteikums sniegt Izpildītājam šajā punktā minēto piekrišanu;
22.4.4.2. Dokumentācijā norādīto materiālu, izstrādājumu un iekārtu aizvietošanu ir tiesības ierosināt gan Pasūtītājam gan Izpildītājam, iesniedzot attiecīgu paziņojumu;
22.4.4.3. kopā ar 22.4.4.2.punktā minēto paziņojumu attiecīgais Līdzējs iesniedz aizvietojamo materiālu, izstrādājumu un iekārtu salīdzināšanas tabulu, kurā salīdzināti to tehniskie un kvalitātes rādītāji, kā arī dokumenti, kas apliecina norādītās informācijas atbilstību (atbilstības sertifikāti, ražotāja tehnisko parametru / raksturlielumu specifikācija un tml.). Tabulā norādīto datu pareizības atbilstību ir jāapliecina un attiecīgi materiālu maiņu ir jāsaskaņo Autoruzraugam, Būvuzraugam, Pasūtītājam un Izpildītājam;
22.4.4.4. ja Pasūtītājs ir pats ierosinājis vai piekritis Izpildītāja ierosinājumam aizvietot Dokumentācijā norādītos materiālus, izstrādājumus un iekārtas uz ekvivalentiem materiāliem, izstrādājumiem un iekārtām, Līdzēji paraksta vienošanos par Dokumentācijā norādīto materiālu, izstrādājumu un iekārtu aizvietošanu uz ekvivalentiem materiāliem, izstrādājumiem un iekārtām, pievienojot attiecīgā Līdzēja paziņojumu un aizvietojamo materiālu, izstrādājumu un iekārtu salīdzināšanas tabulu;
22.4.4.5. Izpildītāja pienākums ir 5 (piecu) darba dienu laikā no Pasūtītāja rakstveida pieprasījuma saņemšanas sagatavot materiālu nomaiņas formu, parakstīt vienošanos par Būvdarbu (t.sk., konservācijas darbu) tāmē norādīto materiālu, izstrādājumu un iekārtu aizvietošanu uz ekvivalentiem materiāliem, izstrādājumiem un iekārtām;
22.4.5. atbilstoši Publisko iepirkumu likuma 61.panta trešās daļas 1.punktā un šajā Līguma punktā minētajam, Pasūtītājs ir tiesīgs jebkurā brīdī Līguma spēkā esamības laikā, rakstveidā par to paziņojot Izpildītājam, gan palielināt, gan samazināt saskaņā ar Līgumu veicamo Būvdarbu apjomu. Kopējās Līguma izpildes laikā veiktās Būvdarbu apjoma izmaiņas nevar pārsniegt 15% (piecpadsmit procentus) no Līguma noslēgšanas laikā fiksētā Būvdarbu apjoma. Ja Pasūtītājs samazinājis veicamo Būvdarbu apjomu, attiecīgi samazināma arī Izpildītājam izmaksājamā Līgumcena. Savukārt, ja Pasūtītājs palielinājis Būvdarbu apjomu, Līdzējiem par to vienojoties, Izpildītājam izmaksājamā Līgumcena var tikt palielināta. Ja Pasūtītājs Līguma izpildes laikā samazina Būvdarbu apjomus, un Izpildītājs jau ir veicis attiecīgu nepieciešamo materiālu vai iekārtu pasūtījumu un Būvdarbu apjoma samazināšanas rezultātā attiecīgie materiāli un / vai iekārtas vairs nav nepieciešamas un Izpildītājam nav iespēju attiecīgos pasūtījumus atcelt vai arī šāda atcelšana ir nesamērīgi dārga, Pasūtītājs kompensē Izpildītājam tā veiktos, pierādāmos izdevumus. Izdevumu kompensēšanas gadījumā īpašuma tiesības uz Izpildītāja pasūtītajiem materiāliem un / vai iekārtām līdz ar piegādi piekrīt Pasūtītājam. 
22.4.6. atbilstoši Publisko iepirkumu likuma 61.panta trešās daļas 1.punktā, 61. panta piektajā daļā un šajā Līguma punktā minētajam, finanšu nepietiekamības vai tā nepiešķiršanās gadījumā, Pasūtītājs ir tiesīgs atteikties no Būvprojekta daļu realizācijas, un Izpildītājam nav tiesību atteikties no darbu apjomu samazināšanas.
22.4.7. atbilstoši Publisko iepirkumu likuma 61.panta trešās daļas 1.punktā un šajā Līguma punktā minētajam, finanšu nepietiekamības vai tā nepiešķiršanās gadījumā, Pasūtītājs ir tiesīgs atteikties no Būvprojekta daļu realizācijas.
22.5. Būvprojekta detalizācija (darba rasējumi), kurus pieprasījis Izpildītājs, Būvuzraugs un / vai Pasūtītājs, nav uzskatāmi par Būvprojekta izmaiņām un nevar būt par pamatu izmaiņu veikšanai Līgumā.  
22.6. Līdzēji var izbeigt Līgumu pirms termiņa savstarpēji rakstiski vienojoties. 
22.7. Ja Līgumu izbeidz pirms termiņa (tai skaitā Līguma 20.nodaļā noteiktajā kārtībā), Līdzēji veic galējo norēķinu par faktiskajiem izpildītajiem un Pasūtītāja pieņemtajiem būvdarbiem 10 (desmit) darba dienu laikā no dienas, kad Līdzēji ir parakstījuši aktu par faktiski izpildītajiem būvdarbiem, ja Izpildītājs ir iesniedzis Līguma noteikumiem un šajā punktā minētajam aktam atbilstošu rēķinu. Rēķinam pievieno garantijas saistību nodrošinājumu par faktiski izpildītiem un Pasūtītāja pieņemtajiem būvdarbiem Ja Līdzēju starpā līdz Līguma izbeigšanai pastāv strīds par faktiski izpildītajiem būvdarbiem (tai skaitā to apjomiem), šajā punktā minētajā aktā iekļauj tikai tos faktiski izpildītos darbus, par kuru izpildi nav domstarpību. Līdzēji strīdu risina Līguma 5.1.4. – 5.1.8. punktu noteiktajā kārtībā.

23. NEPĀRVARAMA VARA
23.1. Līdzēji nav atbildīgi par Līguma saistību neizpildi vai nepienācīgu izpildi, ja iestājas nepārvaramas varas apstākļi, tādi kā ugunsgrēks, dabas stihijas, karš, jebkura rakstura karadarbības, kā arī jebkuri ārkārtēja rakstura apstākļi, kurus Līdzēji nevarēja ne paredzēt, ne novērst saprātīgiem līdzekļiem. Šādā gadījumā saistību izpildes termiņš tiek atlikts atbilstoši termiņam, kurā darbosies šie apstākļi.
23.2. Līdzējam, kura saistību izpildi apgrūtina nepārvaramas varas apstākļi, 3 (trīs) dienu laikā jānosūta paziņojums otram Līdzējam, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas kaitīgās sekas.
23.3. Izbeidzoties nepārvaramas varas apstākļiem, Līdzējs, kura saistību izpilde tikusi apgrūtināta ar nepārvaramas varas apstākļu iestāšanos, 3 (trīs) darba dienu laikā paziņo otram Līdzējam par šādu apstākļu pastāvēšanas izbeigšanos un priekšlikumiem turpināt savas ar šo Līgumu uzņemtās saistības.
23.4. Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Līdzēji saskaņo savu turpmāko rīcību par Līguma izpildi un izpildes termiņiem, noslēdzot par to atsevišķu vienošanos.
23.5. Ja nepārvaramas varas apstākļi turpinās ilgāk par vienu mēnesi, Līdzējiem ir tiesības vienpusēji izbeigt šī Līguma darbību, bez zaudējumu kompensācijas, veicot norēķinu par faktiski padarīto darbu.
24. KONFIDENCIALITĀTE 
24.1. Līdzēji apņemas ievērot konfidencialitāti savstarpējās attiecībās, tajā skaitā:
24.1.1. nodrošināt Līgumā minētās informācijas neizpaušanu, t.sk., no trešo personu puses, kas piedalās Līguma izpildē, izņemot valsts un pašvaldību institūcijām, kas tiesību aktos noteiktā kārtībā pieprasa atklāt šādu informāciju;
24.1.2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otra Līdzēja darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
24.2. Līdzēji vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām. 
24.3. Līdzēji vienojas, ka konfidencialitātes noteikumu neievērošana ir rupjš Līguma pārkāpums, kas cietušajam Līdzējam dod tiesības prasīt no vainīgā konfidencialitātes noteikumu neievērošanas rezultātā radušos zaudējumu atlīdzināšanu kā arī līgumsodu Līguma 24.4.punktā norādītajā apmērā.
24.4. Par konfidencialitātes neievērošanu cietušajam Līdzējam ir tiesības prasīt no otra Līdzēja līgumsodu 500,00 EUR (pieci simti euro, 00 centi) apmērā, ja pārkāpums konstatēts pirmo reizi. Atkārtota (t.i., otrā un turpmāko) pārkāpuma gadījumā cietušajam Līdzējam ir tiesības prasīt no otra Līdzēja līgumsodu 1 000,00 EUR (viens tūkstotis euro, 00 centi) apmērā. 
24.5. Šīs Līguma nodaļas noteikumiem nav laika ierobežojuma un uz to neattiecas Līguma darbības termiņš.
25. FIZISKO PERSONU DATU APSTRĀDE
25.1. Līdzējam ir tiesības apstrādāt no otra Līdzēja iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā ievērojot no 2018.gada 25.maija piemērojamās Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
25.2. Līdzējs, kurš nodod otram Līdzējam fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
25.3. Līdzēji apņemas nenodot tālāk trešajām personām no otras puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
25.4. Neskatoties uz iepriekšējā punktā minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī līguma izpildes nodrošināšanai.
25.5. Līdzēji apņemas pēc otra Līdzēja pieprasījuma iznīcināt no otras puses iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai.

26. STRĪDU IZSKATĪŠANAS KĀRTĪBA 
26.1. Līgums noslēgts, iztulkojams un izpildāms Latvijas Republikas normatīvajos aktos noteiktajā kārtībā.
26.2. Visas domstarpības un strīdi, kādi izceļas starp Līdzējiem saistībā ar Līgumu, tā interpretāciju, spēkā esamību vai izpildi, risināmi savstarpēju pārrunu ceļā. Ja Līdzēji 1 (viena) mēneša laikā nespēj strīdu atrisināt savstarpēju pārrunu rezultātā, attiecīgais strīds risināms Latvijas Republikas tiesā, piemērojot Latvijas Republikas materiālās un procesuālās tiesību normas. 
26.3. Neskatoties uz jebkāda strīda pastāvēšanu vai uzsāktu tiesvedību, Izpildītāja pienākums ir turpināt pienācīgi un godprātīgi izpildīt Būvdarbus kā arī citus Līgumā paredzētos un no tā izrietošos pienākumus. 
27. LĪDZĒJU KONTAKTPERSONAS
27.1. Izpildītāja kontaktpersona Līguma izpildes ietvaros ir atbildīgais būvdarbu vadītājs [vārds, uzvārds], tālr. Nr. [___], e-pasts: [___] un projekta vadītājs [vārds, uzvārds], tālr. Nr.[___], e-pasts: [___].
27.2. Pasūtītāja kontaktpersona Līguma izpildes ietvaros ir [vārds uzvārds], tālr. Nr. [___], e-pasts: [___]. 
27.3. Par kontaktpersonu nomaiņu attiecīgais Līdzējs savlaicīgi (ne vēlāk kā 3 (trīs) darba dienu laikā) rakstveidā ziņo otram Līdzējam, norādot jaunās kontaktpersonas vārdu, uzvārdu, tālruņa numuru un e-pastu.
27.4. Pasūtītāja kontaktpersona ir tiesīga:
27.4.1. jebkurā laikā netraucēti nokļūt Būvobjektā un kontrolēt Izpildītāja saistību izpildi;
27.4.2. saskaņā ar šā Līguma noteikumiem dot Izpildītājam saistošus norādījumus par Būvdarbu izpildi, ar nosacījumu, ka tie nav pretrunā ar Līgumu, Dokumentāciju vai normatīvajiem aktiem;
27.4.3. pieprasīt un saņemt no Izpildītāja ar Līguma izpildi saistītos dokumentus un ziņas;
27.4.4. pieņemt Izpildītāja veiktos Būvdarbus un parakstīt aktus.
27.5. Ja Līguma izpildes laikā kāda no Līdzēja amatpersonām vai kontaktpersonām zaudē savas pārstāvības tiesības un nav vairs tiesīga turpmāk uzņemties saistības attiecīgā Līdzēja vārdā, tas Līdzējs, kura pārstāvji ir mainījušies, nekavējoties rakstiski paziņo otram Līdzējam par amatpersonas vai kontaktpersonas maiņu. Līdzējs, kura pārstāvji (amatpersonas) ir mainījušies, uzņemas visas saistības un tiešo zaudējumu atlīdzības pienākumu, ja tās izriet no agrāko Līdzēja pārstāvju darbībām līdz brīdim, kad otrs Līdzējs ir saņēmis šajā punktā noteikto paziņojumu.

28. CITI NOTEIKUMI
28.1. Atbilstoši Tehniskajai specifikācijai un tās pielikumiem, Izpildītājam ir jānodrošina Būvobjektā uzstādīto iekārtu apsekošana, nepieciešamības gadījumā jāveic vajadzīgie remontdarbi, jāveic attiecīgu atbilstības deklarāciju pārbaude un jānodrošina šo iekārtu pieņemšana ekspluatācijā vienlaikus ar Būvobjekta pieņemšanu ekspluatācijā.
28.2. Izpildītājs apzinās, ka Būvprojektu lietas tiek vestas elektroniski Būvniecības informācijas sistēmā. Izpildītājs patstāvīgi un uz sava rēķina ievēro lietas vešanas kārtību. 
28.3. Ciktāl būvprojektu lietas vešanas kārtība neparedz dokumentācijas sagatavošanu citā formātā, Līguma izpildes ietvaros visa dokumentācija, tostarp Līdzēju savstarpējā korespondence sagatavojama, parakstāma un otram Līdzējam iesniedzama elektroniski, nosūtot to uz Līgumā norādītās otra Līdzēja kontaktpersonas e-pasta adresi. 
28.4. “Papīra” formā sagatavojama dokumentācija, tostarp, Līdzēju savstarpējā korespondence otram Līdzējam iesniedzama pret parakstu vai nosūtāma ierakstītā vēstulē uz attiecīgo Līdzēja adresi, kas norādīta Līgumā.
28.5. Ja korespondence nosūtīta Līdzējam ar ierakstītu vēstuli, tā uzskatāma par saņemtu 7. (septītajā) dienā pēc vēstules nodošanas pasta komersantam, ja tā ir nodota personīgi pret parakstu – dienā, kad tā ir nogādāta Līdzēja Līgumā norādītajā adresē, un paraksta tiesīgā persona (Līguma izpratnē par tādu atzīstama arī Līdzēja kontaktpersona) ir parakstījusies par tā saņemšanu, ja tā ir nosūtīta uz Līgumā norādīto kontaktpersonas e‑pasta adresi – nākamajā darba dienā pēc e-pasta nosūtīšanas. 
28.6. Visos Līguma izpildes ietvaros sagatavotos un / vai ar Līguma izpildi saistītos dokumentos ir obligāti jāietver atsauce uz ERAF līdzfinansēto projektu.
28.7. Līgumā minēto tiesību neizmantošana nav uzskatāma par atteikšanos no šīm tiesībām. Daļēja to izmantošana nenozīmē atteikšanos no to izmantošanas vēlāk pilnībā.
28.8. Ja kāds no šī Līguma noteikumiem izrādās spēkā neesošs vai neīstenojams, Līgums paliek spēkā. 
28.9. Līgums sagatavots elektroniska dokumenta veidā un parakstīts ar drošu elektronisko parakstu, kas satur laika zīmogu. Līgumam pievienoti šādi pielikumi: (Pielikumi tiks precizēti pēc līguma noslēgšanas)
28.9.1. Pielikums Nr.1 – Lokālās tāmes;
28.9.2. Pielikums Nr. 2 - Finanšu piedāvājums;
28.9.3. Pielikums Nr. 3 – Tehniskā specifikācija ar visiem tās pielikumiem;
28.9.4. Pielikums Nr. 4 – Līguma izpildes nodrošinājuma veidnes paraugs (bankām);
28.9.5. Pielikums Nr. 5 – Līguma izpildes nodrošinājuma veidnes paraugs (apdrošinātājam);
28.9.6. Pielikums Nr. 6 – Pirmā pieprasījuma garantijas laika saistību izpildes garantijas forma (banka);
28.9.7. Pielikums Nr. 7 – Pirmā pieprasījuma garantijas laika saistību izpildes garantijas forma (apdrošināšana);
28.9.8. Pielikums Nr. 8 – Būvdarbu izpildes gala akts;
28.9.9. Pielikums Nr. 9 – Būvlaukuma vietas nodošanas-pieņemšanas akts. 

29. LĪDZĒJU REKVIZĪTI 
	
	


	Pasūtītājs:
Aizkraukles novada pašvaldība
Reģistrācijas Nr.90000074812 
Adrese: Lāčplēša iela 1A, Aizkraukle, Aizkraukles nov., LV-5101 
Banka: 
Kods: 
Konts:
E-pasts: dome@aizkraukle.lv 
	Izpildītājs:


                      ___________                    			    ___________________
 DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU



Līguma pielikums Nr.1
Lokālās tāmes 

Pievienots atsevišķā failā


Līguma pielikums Nr.2
Finanšu piedāvājums 

Pievienots atsevišķā failā


Līguma pielikums Nr.3 
Tehniskā specifikācija “Kokneses sporta centra ēkas energoefektivitātes paaugstināšanas būvdarbi” ,
ar visiem tās pielikumiem

Pievienots atsevišķā failā


Līguma pielikums Nr.4
Līguma izpildes nodrošinājuma veidnes paraugs (bankām)
<Pasūtītāja nosaukums> <reģistrācijas numurs> <adrese>

PIRMĀ PIEPRASĪJUMA, NEATSAUCAMS, BEZNOSACĪJUMA LĪGUMA (SAISTĪBU) IZPILDES GARANTIJA
<Vietas nosaukums>, <gads> <datums><mēnesis>
Mēs, <kredītiestādes/kredītiestādes filiāles/ārvalsts kredītiestādes filiāles nosaukums, reģistrācijas numurs, juridiskā adrese, e-pasta adrese> (turpmāk – Banka), neatsaucami, neatkarīgi no  <gads>.gada <datums>.<mēnesis> noslēgtā līguma „<Līguma nosaukums>” (Nr.<līguma numurs>; turpmāk – Līgums) juridiskā spēka (t.sk. jebkādiem strīdiem saistībā ar to), bez jebkādiem nosacījumiem un atsakoties no jebkādām atrunām, ierunu tiesībām, t.sk. atsakoties izmantot mūsu klienta - <Uzņēmēja nosaukums> <reģistrācijas numurs> <adrese> (turpmāk – Uzņēmējs), kā galvenā parādnieka, jebkādas atrunas, ierunas, pēc pirmā Jūsu –__________, reģistrācijas Nr._________, turpmāk – Pasūtītājs, pieprasījuma, uzņemamies pienākumu 7 dienu laikā no Pasūtītāja rakstiska pieprasījuma, kurā minēts, ka Uzņēmējs nav izpildījis no Līguma izrietošās saistības, tostarp, ja Uzņēmējs nav pagarinājis šo garantiju (turpmāk – Garantija) gadījumā, ja <28> dienas pirms Garantijas beigu datuma saskaņā ar Līguma <_____.> (apakš)punktu [Līguma izpildes apstiprinājums] nav izdots Līguma izpildes apstiprinājums, norādot ko Uzņēmējs nav izpildījis, neprasot Pasūtītājam pamatot savu pieprasījumu, izmaksāt Pasūtītājam jebkuru tā pieprasīto summu vai summas, kas kopumā nepārsniedz <summa cipariem> EUR (<summa vārdiem> eiro), maksājumu veicot uz pieprasījumā norādīto norēķinu kontu.
Pasūtītāja pieprasījumam jābūt saņemtam Bankā ne vēlāk kā Garantijas beigu datumā - <gads>.gada <datums>.<mēnesis>[footnoteRef:1]. [1:  Datums <70> dienas pēc Defektu paziņošanas perioda paredzamā beigu datuma.] 

Pieprasījumu paraksta Pasūtītāju pārstāvēt tiesīga persona, kuras identitāte un pārstāvības tiesības:
· apliecināti notariālā kārtībā – pieprasījumu nosūtot uz Bankas adresi; vai
· apliecinājusi kredītiestāde, kas apkalpo Pasūtītāju – pieprasījumu iesniedzot ar bankas, kas apkalpo Pasūtītāju starpniecību un nosūtot uz Bankas adresi vai uz SWIFT: ________________; vai
· apliecina drošs elektronisks paraksts uz pieprasījuma, kas noformēts kā elektronisks dokuments un nosūtīts uz Bankas elektroniskā pasta adresi: ________________. 
Ja Uzņēmējs nav izpildījis savas Līguma saistības un pagarinājis šo Garantiju, Pasūtītājs uz Uzņēmēja riska un rēķina var lūgt pagarināt šo Garantiju un Banka drīkst pagarināt Garantijas darbības termiņu līdz pieprasījumā norādītajam laikam.
Mēs apliecinām, ka šī garantija būs spēkā arī gadījumā, ja Uzņēmējam ir pasludināta maksātnespēja vai Uzņēmējs ir likvidēts Garantijas spēkā esamības laikā.
Šai garantijai ir piemērojami Starptautiskās Tirdzniecības un rūpniecības kameras Vienotie noteikumi par pieprasījumu garantijām Nr.758 („The ICC Uniform Rules for Demand Guaranties”, ICC Publication No.758), kā arī Latvijas Republikas normatīvie tiesību akti. Skaidrības labad – Latvijas Civillikuma 1692. līdz 1715.pants nav piemērojams šai garantijai, jo šī garantija neveido galvojumu, un tā vietā šī garantija veido atsevišķas un patstāvīgas garantijas devēja saistības (nevis garantijas devēja blakus saistības). Domstarpības un visi strīdi, kas radušies saistībā ar šo garantiju un kurus nav iespējas atrisināt sarunu ceļā starp Banku, Pasūtītāju un Uzņēmēju, ir izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

	<Paraksttiesīgās personas amata nosaukums, vārds un uzvārds>

	<Paraksttiesīgās personas paraksts>

	<Kredītiestādes/kredītiestādes filiāles/ārvalsts kredītiestādes filiāles zīmoga nospiedums>






Līguma pielikums Nr.5 

Līguma izpildes nodrošinājuma veidnes paraugs (apdrošinātājam)

<apdrošināšanas sabiedrības/ ārvalsts apdrošināšanas filiāles nosaukums, reģistrācijas numurs, juridiskā adrese, e-pasta adrese> (turpmāk – Apdrošinātājs)

Kam: <Pasūtītāja nosaukums> <reģistrācijas numurs> <adrese> (turpmāk – Apdrošinātais)

PIRMĀ PIEPRASĪJUMA, NEATSAUCAMS, BEZNOSACĪJUMA LĪGUMA (SAISTĪBU) IZPILDES GARANTIJA
<Vietas nosaukums>, <gads><datums><mēnesis>

<gads>.gada <datums>.<mēnesis> noslēgtais līgums „<Līguma nosaukums>” (Nr.<līguma numurs>; turpmāk – Līgums).
Līguma objekts: ____________________.
Mēs zinām, ka ___________________ <Uzņēmēja nosaukums> <reģistrācijas numurs> <adrese> (turpmāk – Apdrošinājuma ņēmējs) noslēdza Līgumu, kurā ir noteikts, ka Apdrošinājuma ņēmējam ir pienākums iesniegt Apdrošinātajam Līguma (saistību) izpildes garantiju (turpmāk – Izpildes garantija) uz termiņu, kas noteikts Līgumā.
Ar šo izdoto Izpildes garantiju Apdrošinātājs neatsaucami, neatkarīgi no jebkādiem strīdiem saistībā ar Līgumu un bez atteikuma tiesībām, kā arī atsakoties no jebkādām atrunām, ierunu tiesībām (t.sk. atsakoties izmantot Apdrošinājuma ņēmēja, kā galvenā parādnieka, jebkādas atrunas, ierunas) apņemas izmaksāt Apdrošinātajam <summa cipariem> EUR (<summa vārdiem> eiro) apdrošināšanas atlīdzību pēc Apdrošinātā pirmā rakstiskā pieteikuma. Apdrošinātājs apdrošināšanas atlīdzību apņemas izmaksāt Apdrošinātajam pamatojoties uz šajā Izpildes garantijā atrunātajiem noteikumiem. Šajā Izpildes garantijā atrunātie noteikumi ir jāievēro Apdrošinātājam un citiem subjektiem, kas darbojas Apdrošinātāja vārdā.
Ar šo izdoto Izpildes garantiju un apdrošināšanas polisi Apdrošinātājs neatsaucami, neatkarīgi no jebkādiem strīdiem saistībā ar Līgumu un bez atteikuma tiesībām apliecina, ka šīs Izpildes garantijas ietvaros par apdrošināšanas gadījumu tiks uzskatīta jebkura Apdrošinājuma ņēmēja Līgumā noteikto saistību pilnīga vai daļēja neizpilde, līdz galam neizpildīta saistība vai nepienācīga saistību izpilde, t.sk., bet ne tikai:
· ja Apdrošinājuma ņēmējs nav pagarinājis šo Izpildes garantiju gadījumā, ja <____> dienas pirms Izpildes garantijas beigu datuma saskaņā ar Līguma <_____.> (apakš)punktu [Līguma izpildes apstiprinājums] nav izdots Līguma izpildes apstiprinājums;
· ar Līgumu neuzsākti vai nepabeigti darbi, kas ir bijuši jāizpilda, t.sk. visu iespējamo trūkumu novēršanai vai izlabošanai saskaņā ar Līgumu;
· ar Līgumu neizpildītās vai līdz galam neizpildītās garantijas saistības visu iespējamo defektu novēršanai vai izlabošanai saskaņā ar Līgumu;
· ar Līgumu noteiktā jebkura saistību neizpilde par ko ir paredzēti tīri finansiālie zaudējumi (t.sk. līgumsodi, nokavējuma procenti un citi sodi), kurus Apdrošinātajam nav jāaprēķina un jāpierāda, lai saņemtu atlīdzības izmaksu, u.c.
Pamatojoties uz faktu, ka Apdrošinājuma ņēmējs ir noslēdzis Līgumu ar Apdrošināto, Apdrošinājuma ņēmējs apņemas izpildīt Līgumā minētos uzdevumus un pienākumus. Izpildes garantijas apdrošināšanas atlīdzība jāizmaksā pamatojoties uz sekojošiem nosacījumiem:
1) Apdrošinātājam ir pienākums izmaksāt apdrošināšanas atlīdzību pilnā apmērā Apdrošinātajam par jebkuriem pilnībā vai daļēji neizpildītiem, nepienācīgi izpildītiem darbiem vai uzņemtām saistībām, kas bija jāveic saskaņā ar Līgumu, bet kuras pilnībā vai daļēji nav izpildītas vai ir izpildītas nepienācīgi.
2) Ja Apdrošinātāja ņēmējs rupjas neuzmanības dēļ nav izpildījis vai nepilnīgi izpildījis saistības, darbus, kas bija jāveic saskaņā ar Līgumu, tas tiks uzskatīts par apdrošināšanas gadījumu šīs Izpildes garantijas un apdrošināšanas polises kontekstā, un Apdrošinātājam šādā gadījumā nav tiesību atteikties izmaksāt Apdrošinātajam tā pieprasīto apdrošināšanas atlīdzību. Ja Apdrošinātais rupjas neuzmanības dēļ nav izpildījis vai nepilnīgi izpildījis saistības, kas bija jāveic saskaņā ar Līgumu, tas tiks uzskatīts par apdrošināšanas gadījumu šīs Izpildes garantijas un apdrošināšanas polises kontekstā, un Apdrošinātājam šādā gadījumā nav tiesību atteikties izmaksāt Apdrošinātajam tā pieprasīto apdrošināšanas atlīdzību.
3) Izdodot Izpildes garantiju un apdrošināšanas polisi Apdrošinātājs apliecina, ka Apdrošinātājs ir ieguvis visu nepieciešamo informāciju no Apdrošinājuma ņēmēja un no Apdrošinātā, lai pilnībā izvērtētu visus riskus un izpildītu ar šo Izpildes garantiju uzņemtās, līgumiskās saistības, kā arī apliecina, ka Apdrošinātājs un Apdrošinājuma ņēmējs apdrošināšanas līgumā ir vienojušies, ka Apdrošinājuma ņēmējam ir pienākums bez iebildumiem samaksāt naudas summu Apdrošinātājam tādā apmērā, kādā Apdrošinātājs ir izmaksājis pēc Apdrošinātā pieprasījuma.
4) Apdrošinātājs apliecina, ka tam nav pretenziju, iebildumu pret Apdrošinājuma ņēmēju un Apdrošināto par pirms apdrošināšanas līguma noslēgšanas saņemto informācijas apjomu un kvalitāti, kā arī, ka Apdrošinātājs ar šo neatsaucami un bez atrunām atsakās no tiesībām apstrīdēt jebkuru Apdrošinātā pieprasījumu veikt apdrošināšanas atlīdzības izmaksu (pieprasījuma veikt apdrošināšanas atlīdzības izmaksu neapstrīdamība).
5) Apdrošinātājs nepiemēros Apdrošināšanas līguma likuma 31.panta otrās daļas 4. un 5. punktā minētos noteikumus, saņemot Pasūtītāju pieprasījumu līdz Izpildes garantijas beigu datumam.
Apdrošinātājs neatsaucami, neatkarīgi no jebkādiem strīdiem saistībā ar Līgumu un bez atteikuma tiesībām, kā arī atsakoties no jebkādām atrunām, ierunu tiesībām (t.sk. atsakoties izmantot Apdrošinājuma ņēmēja, kā galvenā parādnieka, jebkādas atrunas, ierunas) pēc Apdrošinātā pirmā pieprasījuma 7 (septiņu) dienu laikā pēc atlīdzības pieprasījuma saņemšanas izmaksā apdrošināšanas atlīdzību Apdrošinātajam tā pieprasītajā apmērā, kas nav lielāka par <summa cipariem> EUR (<summa vārdiem> eiro).
Pamatojoties uz Izpildes garantiju Apdrošinātajam nav pienākums iesniegt Apdrošinātājam pierādījumus par pilnīgu vai daļēju ar Līguma uzlikto saistību neizpildi un/ vai zaudējumu iestāšanās faktu un/ vai apmēru, taču Apdrošinātajam atlīdzības pieprasījumā ir jānorāda, kādas saistības Apdrošinājuma ņēmējs nav izpildījis pilnībā vai daļēji.
Izpildes garantija neuzliek Apdrošinātājam pienākumu izmaksāt apdrošināšanas atlīdzību tikai tādā gadījumā, ja Līgumā uzliktās saistības pilnībā vai daļēji nav izpildītas un ir radušies zaudējumi, ja tas bijis tiešā cēloņsakarībā ar apstākļiem, kuri, pamatojoties uz Līgumu un Latvijas Republikā spēkā esošajiem normatīvajiem aktiem, ir atzīti par nepārvaramu varu (“Force Majoure”).
Pamatojoties uz Izpildes garantiju, Apdrošinātājs apņemas apdrošināšanas atlīdzību izmaksāt tikai Apdrošinātajam, citkārt Apdrošinātajam nav tiesību Izpildes garantijas saistības nodot trešajām personām.
Apdrošinātāja pienākumi pret Apdrošināto un Apdrošinājuma ņēmēju saskaņā ar Izpildes garantiju stājas spēkā mirklī, kad Apdrošinājuma ņēmējs Apdrošinātājam ir apmaksājis apdrošināšanas prēmiju un citus maksājumus, ja tādi ir bijuši jāveic, un ir spēkā līdz __________ (datums). Ja Apdrošinātais, pamatojoties uz kādu no Līguma punktiem rakstiskā veidā lūgs pagarināt šo Izpildes garantiju, Apdrošinājuma ņēmējam ir pienākums par to informēt Apdrošinātāju, kurš drīkst pagarināt Izpildes garantijas darbības termiņu līdz pieprasījumā norādītajam laikam. Apdrošinātais arī pats uz Apdrošinājuma ņēmēja risku un rēķinu var lūgt Apdrošinātāju pagarināt šo Izpildes garantiju. Apdrošinātājs un Apdrošinājuma ņēmējs Izpildes garantiju drīkst izbeigt vai veikt tajos grozījumus tikai ar Apdrošinātā iepriekšēju rakstiski saņemtu piekrišanu.
Mēs apliecinām, ka šī garantija būs spēkā arī gadījumā, ja Uzņēmējam ir pasludināta maksātnespēja vai Uzņēmējs ir likvidēts šīs garantijas spēkā esamības laikā.
Šai garantijai ir piemērojami Starptautiskās Tirdzniecības un rūpniecības kameras Vienotie noteikumi par pieprasījumu garantijām Nr.758 („The ICC Uniform Rules for Demand Guaranties”, ICC Publication No.758), kā arī Latvijas Republikas normatīvie tiesību akti. Skaidrības labad – Latvijas Civillikuma 1692. līdz 1715.pants nav piemērojams šai garantijai, jo šī garantija neveido galvojumu, un tā vietā šī garantija veido atsevišķas un patstāvīgas garantijas devēja saistības (nevis garantijas devēja blakus saistības). Domstarpības un visi strīdi, kas radušies saistībā ar piedāvājuma nodrošinājumu un kurus nav iespējas atrisināt sarunu ceļā starp Apdrošinātāju, Apdrošināto un Apdrošinājuma ņēmēju, ir izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
Šī Izpildes garantija ir neatņemama apdrošināšanas līguma Nr. _________un polises Nr. __________ daļa. Izpildes garantija, apdrošināšanas līgums un polise ir izdota saskaņā ar 20__. _____. _______________ apdrošināšanas noteikumiem Nr. ________________ (turpmāk – Noteikumi). Pretrunu gadījumā starp šo Izpildes garantiju un Noteikumiem, Noteikumus piemēro tikai tiktāl, ciktāl šajā Izpildes garantijā nav noteikts citādi – visos gadījumos juridiski prevalē šajā Izpildes garantijā ietvertie noteikumi un nosacījumi.
	<Paraksttiesīgās personas amata nosaukums, vārds un uzvārds>

	<Paraksttiesīgās personas paraksts>

	<Apdrošināšanas sabiedrības/ārvalsts apdrošināšanas filiāles zīmoga nospiedums>





Līguma pielikums Nr.6

Pirmā pieprasījuma garantijas laika saistību izpildes garantijas forma (banka)

Rīgā 20___. gada ____ ______________

Adresāts: ________________
Reģ. Nr. _______________

Objekts:__________________________________

Ievērojot to, ka ar _____________ (uzņēmējdarbības forma, nosaukums, reģistrācijas numurs, juridiskā adrese) (turpmāk – Izpildītājs), 20__. gada ___. ____________ ir noslēgts iepirkuma līgums Nr. ________ par ERAF līdzfinansēto projektu īstenošanu Nr. __________________  un saskaņā ar līgumu Izpildītājam ir pienākums aizstāt ieturēto garantijas saistību izpildes garantiju, iesniedzot šo garantijas saistību izpildes garantiju,
mēs, ____________ (uzņēmējdarbības forma, nosaukums, reģistrācijas numurs, juridiskā adrese) izsniedzam neatsaucamu pirmā pieprasījuma garantijas saistību izpildes garantiju un apņemamies veikt maksājumu ___________  (turpmāk – Pasūtītāja) pieprasījumā norādītās summas apmērā, kas nepārsniedz 5% (piecus procentus) no līgumcenas bez PVN t.i.,__________ EUR (_______________) ne vēlāk kā 10 (desmit) dienu laikā, skaitot no Būvdarbu izpildes gala akta abpusējas parakstīšanas dienas vai no Līguma 19.6.punktā minētā apstākļa iestāšanās dienas un uzņemamies saistības maksāt gadījumā, ja Izpildītājs, iestājoties garantijas gadījumam, nav izpildījis līguma noteikumus.
_____________ nosaukums) apņemas samaksāt Pasūtītājam augstākminēto summu pēc pirmā rakstiskā pieprasījuma __ (______) darba dienu laikā, neprasot pamatot savu prasību, ar nosacījumu, ka Pasūtītājs savā pieprasījumā norāda, ka pieprasītā summa tam pienākas, jo ir iestājies augstāk minētais nosacījums.
Šī garantija ir pakļauta Vienotajiem pieprasījuma garantiju noteikumiem (the Uniform Rules for Demand Guarantees) (2010.gada redakcija, Starptautiskās Tirdzniecības palātas publikācija Nr. 758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieprasījuma garantiju noteikumi, piemērojami Latvijas Republikas normatīvie akti.
Šī garantija ir spēkā no 20_____. gada ____._______ un paliek spēkā visu līgumā noteikto garantijas laiku.

___________________	________________		___________________
(amats) 				(paraksts)			(vārds, uzvārds)



Līguma pielikums Nr.7
Pirmā pieprasījuma garantijas laika saistību izpildes garantijas forma (apdrošināšana)
POLISE
Nr.____________
Apdrošinājuma ņēmējs:
Nosaukums:
Reģ. Nr.:
Adrese:
Apdrošinātais
Nosaukums:
Reģ. Nr.:
Adrese:
Apdrošināšanas objekts:
Apdrošināšanas objekts:
Apdrošināšanas noteikumi:
Apdrošināšanas nosacījumi:
Apdrošināšanas periods: ____-____
Kopējā apdrošināšanas summa: ______EUR
Kopējā apdrošināšanas prēmija: ______EUR
Apdrošināšanas prēmijas samaksas datums un summa:
Maksājumu skaits:
Īpašie nosacījumi:
1. Nekādi saistītie līgumi, komisijas maksas un tamlīdzīgu maksājumu samaksas, Būvdarbu veicējam pasludinātais maksātnespējas process, Būvdarbu veicējam ierosinātais tiesiskās aizsardzības process, pieņemtais lēmums par Būvdarbu veicēja tiesiskās aizsardzības procesa lietas ierosināšanu ārpus tiesas tiesiskās aizsardzības procesā, neietekmē _______ saistības izmaksāt apdrošināšanas atlīdzību. Par jebkādu Līguma pārkāpumu tiek maksāta Garantijas laika saistību izpildes garantiju 5% (pieci procenti) apmērā no Līguma Nr.______ cenas ne vēlāk kā 10 (desmit) dienu laikā, skaitot no Būvdarbu izpildes gala akta abpusējas parakstīšanas dienas vai no Līguma Nr.______ 19.6.punktā minētā apstākļa iestāšanās dienas.
2. Apdrošināšanas līgumam ir piemērojami Starptautiskās tirdzniecības kameras noteikumi “The ICC Uniform Rules for Demand Guarantees” Nr.758, un _______ ir pienākums ne vēlāk kā 7 (septiņu) dienu laikā no attiecīgā Apdrošinātā pieprasījuma saņemšanas bez iebildumiem, neprasot Apdrošinātajam pamatot pieprasījumu, pilnā apmērā samaksāt Apdrošinātajam naudas summu, ko Apdrošinātais ir pieprasījis _______ saskaņā ar savu pieprasījumu Apdrošinājuma summas ietvaros. Būvniecības garantijas noteikumi piemērojami tiktāl, ciktāl tie nav pretrunā ar īpašo noteikumu punktu par Starptautiskās tirdzniecības kameras noteikumu “The ICC Uniform Rules for Demand Guarantees” Nr.758 piemērošanu. Neskaidrību, strīdu vai šaubu gadījumā šis punkts un apdrošināšanas līguma noteikumi ir primāri un noteicošie.
3. Ja _______ ir saņēmusi pierādījumus pret Apdrošinājuma ņēmēju izvirzīto prasību pamatotībai un pastāv skaidri un objektīvi apstākļi, kas liecina par to, ka Apdrošinājuma ņēmējs pats nespēj izpildīt saistības, _______ izmaksā Apdrošinātajam apdrošināšanas atlīdzību šajos noteikumos noteiktajā termiņā. Visi strīdi, kas rodas starp _______ un Apdrošinājuma ņēmēju, tiek risināti sarunu ceļā. Ja savstarpēja vienošanās netiek panākta, strīdu izskata Latvijas Republikas tiesā spēkā esošo normatīvo aktu noteiktajā kārtībā.
4. Apdrošināšanas polise ir noslēgta saskaņā ar _______________________________ noteikumiem, kas ir neatņemama apdrošināšanas polises sastāvdaļa. Apdrošinājuma ņēmējs apliecina, ka ar apdrošināšanas noteikumiem un arī polisē minētajiem individuālajiem nosacījumiem ir iepazinies, tie viņam pilnībā ir saprotami un pieņemami.
5. Šis apdrošināšanas līgums tiek noslēgts, lai īstenotu ERAF līdzfinansēto projektu Nr. ________.
Līguma noslēgšanas datums, laiks un vieta:
Apdrošinājuma ņēmējs
Nosaukums:
Reģ. Nr.:
Adrese:
E-pasts:
Korespondences adrese:
Paraksts un tā atšifrējums:
________________________
Apdrošinātāja pārstāvis
Vārds, uzvārds:
Tālrunis:
E-pasts:
Struktūrvienība:
Polisi izdeva:
Paraksts un tā atšifrējums:
________________________




Līguma pielikums Nr.8
BŪVDARBU IZPILDES GALA AKTS
Aizkrauklē ____.gada _____________

Aizkraukles novada pašvaldība, ko pārstāv _________________, turpmāk saukts – “Pasūtītājs”
un
________ „______________”, ko pārstāv _______________, turpmāk – “Izpildītājs”,  abi kopā turpmāk “Līdzēji”, bet katrs atsevišķi – “Līdzējs”, 
Ņemot vērā, ka:
 ____. gada _____________ Puses noslēgušas līgumu (turpmāk – “Līgums”), saskaņā ar kuru Izpildītājs apņēmās veikt visus Līgumā paredzētos Būvdarbus ERAF līdzfinansētajā projektā Nr. ______________;
1.	Līdzēji apliecina, ka Izpildītājs ir izpildījis Būvdarbus un ____.gada ___________ iesniedzis Pasūtītājam Būvdarbu izpilddokumentāciju – ________________ 
2.	Vienlaikus ar šī akta parakstīšanu Izpildītājs nodod Pasūtītājam sekojošus dokumentus: 
3.	Pasūtītājs apliecina, ka tam uz šī akta parakstīšanas brīdi nav pretenziju pret Izpildītāju saistībā ar Būvdarbiem;
4.	Cita informācija - ________________________________________________. 
5.	Šajā aktā lietotajiem terminiem ir tāda pati nozīme kā Līgumā lietotajiem. 
6.           Šis akts tiek sastādīts, lai īstenotu ERAF līdzfinansēto projektu “Nr. ______________
7.	Ja Izpildītājam piemērots līgumsods par termiņa kavējumu, norāda informāciju par līgumsodu un tā ieturējumu.
8.	Šis akts ir sastādīts un parakstīts uz _ lapas/ām, divos eksemplāros, katram Līdzējam pēc parakstīšanas tiks nodots viens akta eksemplārs.
	Pasūtītājs: 


__________________________
(paraksts)
	Izpildītājs:


__________________________
(paraksts)



	



Līguma pielikums Nr.9

BŪVLAUKUMA VIETAS NODOŠANAS-PIEŅEMŠANAS AKTS

Aizkrauklē 20___. gada ___. _____________
________________, vienotais reģistrācijas Nr. ______________, turpmāk – “Izpildītājs”, pārstāvis __________________, no otras puses, 
sastāda šādu Būvlaukuma vietas nodošanas-pieņemšanas aktu saskaņā ar 20___. gada ___. _____________ Būvniecības līgumu:
1.	Pasūtītājs nodod, bet Izpildītājs pieņem _____, kas atrodas _________________________ (kadastra apzīmējums: ______________).
2.	Līdzēji, veicot būvlaukuma apskati, konstatē sekojošo (teritorijas, labiekārtojuma un ēkas stāvokļa apraksts):
__________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
3.	Šī nodošanas-pieņemšanas akta 2.punktā minēto apliecina nodošanas-pieņemšanas akta pielikumā esošie fotouzņēmumi, kopskaitā ___ (__________) fotouzņēmumi.
4.           Šis nodošanas-pieņemšanas akts tiek sastādīts, lai īstenotu ERAF līdzfinansēto projektu Nr. _____________.
5.	Nodošanas-pieņemšanas akts stājas spēkā ar tā parakstīšanas brīdi un kļūst par 20___. gada ___. _____________ Būvniecības līguma neatņemamu sastāvdaļu.
6.	Nodošanas-pieņemšanas akts sastādīts latviešu valodā, divos identiskos eksemplāros, abiem eksemplāriem ir vienāds juridisks spēks, – viens eksemplārs tiek nodots Pasūtītājam, bet otrs – Izpildītājam.

	Pasūtītājs: 


__________________________
(paraksts)
	Izpildītājs:


__________________________
(paraksts)

